
JANDIKO: Luka 
KAR NDIKO: Rumi 

KEVDE NDIKO 60 E YIK RUOTH (AD) 
Gik Maine lye 

Luka ne en jathieth kendo ne en jawuodh jaote Paulo. Injili mare ne ondikone Ja- 
Yunani molony miluongoni Theofila 1:3, kanyise, kit Yesu mar dhano kod ngimane kaka 
obet. Mae nomiyo Luka notang' kuom weche duto mane ondiko konyiso adimba tarik gi 
odiechieng' mane gimoro ka gimoro timoree, ochako gi nyuol Yesu kod bikira Maria, konyise 
nyaka weche mamoko maok ondiki kamoro amora. Ondiko kuom tij Yesu e dala mar Galili, 
bang'e opuonjo marabora kuom wuoth mane Yesu odhigo Jerusalem. Bang 1 tho Yesu gi 
chierne, jopuonjre odong' ka gin kod ilo ka girito ceko mar Nyasaye ma ae polo mondo 
opong'gi. 

THORRO 

Kaka Mathayo nyiso ni Yesu en Mesia mar Jo-Yahudi, Mariko to nyiso ni Yesu en Jatich 
mar Nyasaye. Luka to nyiso ni Yesu en Nyasaye Maler kendo en dhano moa kuom koth 
Adam 3:23-38. Yesu en jal mosetimo gik moko madongo e ndalo mar ngimane, moloyo ng'a- 
to ang'ata e piny. En dhano maduong' moloyo ng'ato ang'ata kaluwore gi puonjne, gik mane 
otimo, gimane omiyo otho kaachiel gi chier aa kuom joma otho. Magi duto ema omiyo nyaka 
wayie kuome ni en Ruoth. 

WECHE MOGHAN KAE GIN. 

1. Nyuol gi ndalone mane en rawera 1:1-2:52. 

2. Batiso mar Yesu kod tcm 3:1-4:13 

3. Tij Yesu ei Galili 4:14 - 950 

4. Wuodh Yesu Jerusalem 9:51-19:27 

5. Tij Yesu ei Jerusalem 19:28-20:47 

6. Kor kuom gik mabiro 21:1-38. 

7. Tho Yesu, gi chierne 22:1-24:53 



Wach Motelo 

IJi mang'eny oscbedo ka chano 
weche mane otimore e dierwa, 
-Mana kaka nochiwgi ne wan kod jogo 
motelo mane joneno wang'giwang 
kendo jotich wach. s Kuom mano, an 
bende kaka asenono tiend wechegi mal- 
ong'o nyaka a chakruok, en gimaber 
bende mondo andik ni e yo mochanore 
maler, in mulour Theofilo. 4 Mondo 
ing'e adier mar gik mosepwonji. 



Nyuol Johana Jabatiso Qnyis Motelo 

5 E ndalo ma Herode ruodh Judea, ne 
nitie jadolo ma nyinge Zakaria, ma ne en 
achiel kuom oganda jodolo mag Abija; 
chiege Elizabeth bende ne nyar dhood 
Harun. f 'Gi duto jariyo ne gin joma kare 
nyim Nyasaye, ne girito chike madongo gi 
matindo mag Ruoth Nyasaye, maonge 
ketho. 7 To ne gi ongc gi nyithindo, nikech 
Elizabeth ne migumba, kendo gin jariyo- 
go hikgi: nose niang' 

8 Chieng' moro kanc oganda gi Zakaria 
ne ni e tich to notiyo kaka jadolo e nyim 
Nyasaye, 9 Noyiere gi ombulu kaka chik 
mar jodolo, mondo odonji ci hekalu mar 
Ruoth kendo owang ubani. 10 To ka sa 
mar wang'o ubani ochopo, jolomo duto 
nochokore oko kendo negilamo. 

n Eka malaika mar Ruoth Nyasaye 
nofwenyorene, kochungo bath kendo mar 
ubani korachwich. 12 Kane Zakaria onene, 
ne obwok kendo luoro nomakc. 13 To 
malaika nowachone ni kik ibcd maluor, 
Zakaria; lamoni osewinji chiegi Elizabeth 
biro nyuoloni wuowi, kendo inichake 
Johana. I4 Obiro bedo ni mor kod ilo, to ji 
mang'eny nomor nikech nyuolne, 
15 Nimar enobed ng'at maduong' enyim 
Ruoth. Ok nomadh kong'o kata math 
moro makech, to enopong'gi Roho maler 
chakre nynolne. 16 Obiro kclo jo Israel 
mang'eny ir Ruoth Nyasachgi. 17 Kendo 
notcl nyim Ruoth, gi chuny kod teko mar 
Elijah, koduogo chunje wuone ir 
nyithindgi, kendo koloko joma wigi tek 
mondo oluw rieko mar ji makare- kiiko 
oganda mowinjore ni Ruoth. 

18 Zakaria nopenjo malaika niya," Ere 
kaka" dang'e "ni wachni en adier? An 
ng'at moti kendo chiega bende hike oni- 
ang'." 

19 Malaika nodwoko ni, "An Gabriel, 
achungo e nyim Nyasaye, kendo oseora 
mondo awuo kodi kendo nyisi wach 
maberni. 20 To koro ibiro bedo momo 
kendo ok iniwinj nyaka ndalo ma gini 
notimre, nikech ne ok iyie wechena, 
mabiro bedo adiera e kindegi mowinjore. 

21 E kindeno, ji nerito Zakaria kendo 
negiwuoro ni ang'o momiyo osebedo 
aming'a ei Hekalu. —Kane owuok oko, ne 
ok nyal wuoyo kodgi. Neging'eyo ni nose- 
neno fweny ei Hekalu, nimar nosiko 
konyisogi gik moko gi lwete to neok 
onyal wuoyo. 

2,£J Ka kindene mar tich norumo, nodok 
dala. 24 Bang' mani chiege Elizabeth 
nomako ich to kuom dwcchc abich neok 
owuok oko. 25 Nowacho ni " Ruoth 



Nyasaye osetimona ma," E ndalogi 
osenyiso ng'wonone kuoma kendo 
ogolana wichkuot e kind ji." 

Nyuol Yesu Onyis Motelo. 

2(i E dwe mar auchiel, Nyasaye nooro 
malaika Gabriel odhi Nazareth, taon 
manie Galili. 27 Ir nyako moro mane pok 
ong'eyo dichwo, mane osesingore mondo 
okende gi ng'ato ma nyinge Josef ma 
nyakwar Daudi. Nying nyakono mapok 
ong'eyo dichuo ne en Mariam. 28 Malaika 
nodhiyo ire momoseni "Amosi, in jal 
mokcchi moloyo! Ruoth ni kodi." 

29 Wechego nochando chuny Mariam 
ahinya, to nowuoro mos mane 
omosegono, ni tiende ang'o. 30 To malaika 
nowachone ni " Kik iluor Mariam, nikech 
Nyasaye osetimoni ng'wono. 31 Ibiro bedo 
gi nyathi kendo ininyuol wuowi, to 
inimiye nying ni Yesu. 32 Obiro bedo 
maduong' kendo noluonge Wuod Ngat 
Mamalo Moloyo, Ruoth Nyasaye biro 
miye kom loch mar kwar marc, Daudi. 
33 To enobed gi loch kuom od Jakobo 
nyakachieng' lochne ok anarum ngang'." 

34 Mariam nopenjo malaika ni; " Mani 
biro bedo nadi," "to pod an nyako mapok 
ong'eyo dichwo?" 

s5 Malaika nodwokoni, " Roho Maler 
biro, biro kuomi, kendo teko mar Ng'at 
ma malo moloyo biro umoi. Kuom mano 
jal maler monego nyuol ibiro luongo ni 
Wuod Nyasaye. !<i Bende ng'eni Elizabeth 
ma watni biro bedo gi nyathi e hike moni- 
ang, to jalo mane iluongo ni migumba no, 
koro en gi ich mar dweche auchiel. 
37 Nimar onge gima nyalo tamo Nyasaye." 

38 Mariam nodwoko ni, " An jatich 
Ruoth, onego timre kaka iwacho." Eka 
malaika noweye. 

Mariam Olinio Elizabeth. 

39 E kindeno Mariam noikore mowuok 
mapiyo kodhi e piny motimo godc mar 
Judea, 40 Kama nodonjo e dala Zakaria 
kendo nomoso Elizabeth. 41 Ka Elizabeth 
nowinjo mos mar Mariam nyathi notugo 

e iye kendo Elizabeth nopongi' Roho 
Maler. 42 Gi duol maduong nomor kowa- 
choni, " In jal moguedhi kuom mon, 
kendo oguedhi nyathi ma ibiro nyuolo! 
4;! To ango momiyo obed manguon koda; 
momiyo min Ruodha dibi ira? 44 Piyo piyo 
nono ka mosni ochopo e ita, nyathi manic 
iya notugo gi mor. 45 Oguedhi jal no 
moseyie ni gima Ruoth osewachone ibiro 
timo." 

Wende Mariam 

46 To Mariam nowacho niya, 
"chunya opako Ruoth 

47 Kendo chunya oil kuom Nyasaye 
Jawarna, 

48 Nimar oseparo dhier mar jatichnc 
chakre kawuounoni tienge duto biro 
luonga ni mcgwedhi. 

49 Nimar Jal Maratcgo osetimona gik 
madongo Nyingc ler. 

50 kechne, chopo kuom jogo moluorc a 
tieng' ka tieng.' 

51 Osetimo timbe madongo gi bade, 
okeyo jogo masungore e parogi maiye. 

52 Osegolo ruodhi e kombegi to oset- 
ing'o malo jomamuol 

S3 Oseyiengo jokech gi gik mabeyo to 
oseriembo jomwandu gi lwetgi nono. 

54 Osekonyo jatichne Israel, koparo 
bedo mang'won. 

53 Ne Abraham kod nyikwayc 
nyakachieng', mana kaka nowacho ni 
kwerewa." 

56 Mariam nobet gi Elizabeth kuom 
dweche madirom adek to eka nodok thur- 
gi- 

Nyuol Mar Johana Jaabatiso 

57 Kane en kinde mane Elizabeth onego 
yudie nyathi, nonyuolo nyathi ma wuowi. 
58 Jqgweng' kod wedene nowinjo ni Ruoth 
Nyasaye osetimone kech maduong' mi 
gimor lode. 

59 Chieng' mar aboro negibiro mondo 
gi ter nyathi nyangu kendo ne gidwaro 
chake nying wuon-gi Zakaria, 60 to min-gi 



nowuoyo kendo wacho ni, "Ooyo! Ibiro 
luonge ni Johana." 

61 Ne giwachone ni, " Onge ng'ato 
moro kuom wedeni man-gi nyingni." 

<i2 Eka ne giwuoyo gi woun mare gi 
lwetgi, mondo giyud ni en nying mane 
madoher luong nyathi. ,i3 Nokwayo bao 
mar ndiko kendo ji duto nowuoro ka 
nondiko ni, " "Nyinge en Johana." 
<i4 Gikanyono dhoge noyawore kendo 
lewe nogonyore, to nochako wuoyo, 
kopako Nyasaye. f;5 Luoro nomako jog- 
weng' duto, kendo ji duto manie piny 
gode Judea ne loso kuom gigi duto. 
fi(i Ng'ato ka ng'ato manowinjo mani 
newuoro mani, kapenjo ni, "Nyathini biro 
bedo machal nadi?" Nimar lwct Ruoth ne 
ni kode. 

Wend Zakaria 

67 Wuon mare Zakaria nopong' gi 
Roho Maler kendo nokoro wach kama: 

<i8 Pak obed ni Ruoth Nyasach Isarel; 
nikech oscbiro kendo osereso joge. 

<i9 Osechungonwa tung' mar warruok 
marwa, e od jatichne Daudi. 

7l) (kaka nowacho gi dho jonabige 
maler mag ndalo machon). 

71 Warruok ac lwct wasikwa, kendo ae 
lwet jogo duto mamon kodwa- 

72 onyis kech ni kwerewa, kendo opar 
singruokne maler, 

73 singruok mane okwong'orego ni 
kwarwa Ibrahim: 

74 mondo oreswa e lwet wasikwa kendo 
miyo watine maonge luoro, 

75 e ler kod tim makare e nyime 
ndalowa duto. 

7f 'To in, nyathina, ibiro luongi ni janabi 
mar Ng'at Man Malo Moloyo, nimar 
ibiro telo nyim Ruoth mondo iik ne yo, 

77 kendo imi joge ng'eyo mar warruok 
kuom weruok mar richogi, 

78 nikech ng'wono mamuol mar 
Nyasachwa, ma chieng' mawuok biro go 
irwa koa e polo. 

79 mondo orieny kuom jogo modake 
mudho, kendo nie tipo mar tho, mondo 

otel ni tiendwa e yor kuwe." 

8(r To nyathi nodongo kendo nobedo 
motegno e chuny; to nodak c thim nyaka 
nonyisore ratiro e nyim Israel. 

Nyuol Mar Yesu 

E ndalogo, Kaisar Agusto nogolo 
chik mondo okwan ji e piny Rumi 
duto. 2 Ma ne en kweno mokwongo mano 
timore ka Kwirinio ne en ruodh Siria. 3 To 
ng'ato ka ng'ato nodhi e taondgi owuon 
mondo ondik nyinge. 

4 Kuom mano, Josef bende noa taon 
mar Nazareth, Galili modhiyo Judea 
nyaka Bethlehem taon mar Daudi, nikech 
ne en achiel kuom joodgi kendo anyuola 
gi Daudi. ''Nodhiyo kuno mondo okwane 
kod Mariam, mane osingore mondo 
okendi, kendo nogeno yudo nyathi. (i Kane 
gin kuno, kinde mar nyuolo nyathi 
nochopo, "to nonyuolo nyathine makayo, 
ma wuowi. Ne oboye gi nanga kendo 
nokete e sanduk mar chiemb dhok, nikech 
ncongc od welo. 

Jokwadh Rombe Kod Malaike 

s To ne nitie jokwadh rombe manodak 
oko e lek machiegini kanyo, kagirito jam- 
bgi gotieno. 9 Malaika mar Ruoth nobiro 
irgi kendo duong' mar Ruoth Nyasaye 
norieny molworogi, mi negi luor. 10 To 
malaika nowachonigi niya "Kik uluor. 
Akelonu wach maber mar ilo maduong' 
mabiro bedo niji duto. H Kawuononi e 
taon mar Daudi, Jawar osenyuolnu; en 
Kristo Ruoth. 12 Mani nobednu ranyisi: 
Ubiro yudo nyathi ma obo gi nengni ka 
onindo ei sanduk mar chiemb dhok. 

ls Apoya nono oganda maduong' mar 
jopolo nothinyore kod malaika kagipako 
Nyasaye kendo wachoni, 

14 Duong' ni Nyasaye man e polo 
kendo e piny, kuwe niji ma ng'- 
wonone ni kuom gi." 

I5 Kane malaika noseweyo jogi kendo 
dhiyo e polo jokwath nowacho kendgi ni, 



wadhiuru Bethlehem mondo wane gima 
osetimore, ma Ruoth osenyisowa kuome 
ni." 

16 Kuom mano ne gidhiyo mapiyo 
kendo negiyudo Mariam gi Josef kod 
nyathi konindo e sanduk mar chiemb 
dhok. 17 Kane gisenene, negilando wach 
mar gima ne owachnigi kuom nyathini, 
,8 Kcndo ji duto manowinjo wachni, 
nowuoro gima jokwath nowachonigi. 
l9 To Mariam nokano gigi duto kendo 
parogi e chunye. 2l) Jokwath nodok, kagi 
pako Ny as aye ke ndo m iy o Ny a s ay e 
duong' kuom gik moko duto 
manegisewinjo kendo neno, mane obed 
mana kaka nosenyisgi. 

Oter Yesu E Hekalu 

21 Chieng' ndalo mar aboro kane kinde 
monego otere nyangu ochopo nomiye 
nying ni Yesu, nyingno mane malaika 
osemiye kapok omak ichne. 

22 Kane kinde ochopo ma pwodhruok 
kaka Chik mar Musa nochopo, Josef gi 
Mairam notere Jerusalem mondo gichiwe 
ni Ruoth. 2;j Mana kaka ondiki e chik mar 
Ruoth ni, "Nyathi ka nyathi makayo 
mawuowi nyaka wal ni Ruoth." 24 Kendo 
kitimo misango koluwore gi gima owachi 
e Chik mar Ruoth ni mondo ochiw: 
akuche ariyo kod akuche odugla matindo 
ariyo." 25 K kindeno ne nitiere ng'ato 
Jerusalem miluongo ni Simeon, ne en 
ng'at makare kendo moluoro Nyasaye, 
norito loch mar Israel, kendo Roho Maler 
neni kuome. 

2f; Nosefwcnyne gi Roho Maler ni ok 
obi tho kapok oneno Kristo mar Ruoth. 
27 Kotere gi Roho, nodhiyo ei agolni mag 
Hekalu. Kane jonyuol okelo nyathi, Yesu, 
mondo otimne gino ma Chik dwaro, 
28 Simeon nokawe moriwe e bade kendo 
nopako Nyasaye, kowacho niya: 

29 "Ruoth majaloch, kaka ne isesingo, 
koromi igony misumbani gi kuwe, 

;!0 Nimar wengena oseneno warruokni, 

;!, misciko e nyim ji duto, 

32 ler mar fweny ni Ogendini ma ok jo 

Yahudi, to mar duong' ni jogi Israel. 

33 Wuon gi min nyathi nowuoro kuom 
gima ne owach kuome. 34 Eka Simeon 
noguedhogi kendo nowacho ni Miriam, 
min mare niya; " Nyathini oketi mondo 
okel podho gi chung' mar ji mang'eny e 
Israel, kendo obed ranyisi mibiro wuoyo 
kuome kikwedo. 35 Kuom mano paro mag 
chunje mang'eny ibiro fwenyo. To lig- 
angla biro chuoyo chunyi in iwuon 
bende." 36 Ne nitie janabi madhako bende, 
Ana, nyar Fanuel ma ja-dhood Asher. Ne 
oti ahinya bende noyudo osedak gi chuore 
higini abiriyo bang kendne, 

ti7 Eka nobedo chi liel nyaka koro ne en 
jahigni piero aboro gang'wen. Ne ok oa e 
Hekalu to nolemo otieno gi odiechieng', 
koriyo kech kendo olamo. ;38 Kobiro irgi 
gie kindeno, nogoyo erokamano ni 
Nyasaye kendo nowuoyo kuom nyathi ni 
ji duto mane ogeno kuom resruok mar 
Jerusalem. 

;59 Kane Josef gi Mariam josetimo duto 
manedwarore koluwore gi chik mar 
Ruoth, negidok Galili e taon margi 
Nazareth. ^To nyathi nodongo kendo 
nobedo motegno; nopong' kod rieko, 
kendo ng'wono mar Nyasaye ne ni kuome 

Wuowi Yesu Ni E Hekalu 

41 Higa ka higa jonyuolne nedhiyo 
Jerusalem e Sawo mar Pasaka. 42 Kane en 
jahigini apar gariyo, negidhiyo e Sawono 
koluwore kod timgi. 43 Bang' ka sawono 
norumo, ka jonyuolne nedok dala, wuowi 
Yesu nodong' chien e Jerusalem, to neok 
ging'cyo mani. 44 Kagiparo ni ne en ei 
oganda margi, negiwuotho moromo 
ndalo achiel eka negichako manye e dier 
wedegi kod osiepc. 45 Kane ok giyude, 
negidok Jerusalem mondo gimanye. 
4fi Bang' ndalo adek negiyude ci agolni 
mag hekalu, kobedo c kind jopuonj, kow- 
injogi kendo penjogi penjo. 47 Ng'ato ka 
ng'ato manowinje nowuoro ng'eyone kod 
dwokoge. 48 Kane jonyuolne nonene, negi 
hum. Min mare nowachone ni, "Wuowi, 
ang'o momiyo isetimonwa kamani? 



Wuonu kod an wasedwaroi gi luoro." 

49 Nopenjogi ni, "Ang'o momiyo neu- 
manya?" "Ok ung'eyo ni onego abed e od 
wuora?" 50 To neok ging'eyo gima ne 
owachonigi. 

51 Eka nodhiyo nyaka Nazareth kodgi 
kendo nomiyogi luor kowinjogi. To min 
mare nokano gigi duto e chunye. 52 To 
Yesu nodongo gi rieko kod medruok c 
ringruok, kendo e ng'wono gi Nyasaye 
kod ji. 

Johana Jabatiso Loso Yo 

E higa mar apar ga abich mar loch 
Kaisar Teberio- kane Pontias ne 
jaloch mar Judea, Herode ruodh Galili, 
mowadgi Filipo ruodh Iturea gi mar pinje 
mag Trakoniti, to Lusania ne ruodh 
Abilene, 2 E kinde ma dolo maduong' ma 
Anas gi Kaifa wach Nyisaye ne obiro ni 
Johana woud Zakaria e thim. 3 Nodhiyo e 
piny duto moluoro Jordan, noyalo batiso 
mar lokruok mar weyruok mar richo. 
4 Kaka nondiki e kitabu mar weche mag 
Isaya janabi ni: 

"Duol mar nga'to kok e thim kowa- 
cho, 'Ikuru yor Ruoth, rieuru tir 
yorege. 5 Hoho ka hoho nobugi 
mapong', gode modongo gi matin- 
do nodok piny, yore mobam biro 
bedo moriere, yore motimo gogni 
nobed mayom f 'Kendo ji duto biro 
neno warruok mar Nyasaye'" 

7 Yohana nowacho ni oganda mane biro 
mondo obatisgi ni, "Un nyithind thuonde! 
Ng'ano mane osiemou mondo uring ua 
kuom mirima mabiro? 8 Nyaguru olemo 
momanyore gi lokruok. To kik uchak 
uwach kendu uwegi ni, "Wan-gi Ibrahim 
kaka wuonwa." Nimar awachonu ni kata 
mana kuom kitegi Nyasaye nyalo loko 
nyithind Ibrahim. 9 Le oseketi e tiend 
yiende, to yien moro amora maok nyag 
olemo mabeyo ibiro ng'olo igo piny kendo 
iwito e mach." 

10 Oganda nopenje ni, "Kara En ang'o 

monego watim?" 

n Johana nodwoko ni, "Ng'at man-gi 
sede ariyo owinjore chiw achiel okonygo 
nyawadgi ma ongcgo, kendo jalno man 
kod chiemo bende oncgo tim kamano." 

12 Josol osuru bendc nobiro ire mondo 
obatisgi. Negipenjeni, "Japounj. En ang'o 
mowinjore watim?" 

13 Nonyiso ni, "Kik usol osuru moloyo 
kaka idwaro ni mondo usol." 

14 Eka askeche moko nopenje ni, "To en 
ang'o mowinjore watim." Nodwokogi ni," 
Kik uma ng'ato pesa gi thuon kata donjo 
ne ji gi miriambo to misara maru muyu- 
do mondo oromu." 

l5 Ji ne pod rito gi geno ahinya kendo 
giduto ne giwuoro kagiparo e chunjegi ni 
nyalo bedo ni Johana e Kristo. 16 Johana 
nodwokogi duto ni, "An abatisou gi pi. To 
ng'ato man-gi teko maloya biro biro, ma 
tond wuochege ok awinjora gonyo. En 
obiro batisou gi Robo Maler to kod mach. 
'"Rapiedhi nie lwete mondo opiedhgo 
cham duto maler e kar dino cham, kendo 
ochok cham koketo e deche, to obiro 
wang'o mihudhi gi mach maok rum." 
18 To gi weche moko mang'eny Johana 
nojiwoji kendo noyalo wach maber ni ji. 

19 To ka Johana nokwero Herode ma 
ruoth nikeh wach Herodia, ma chi owad- 
gi, kendo kuom gik mamoko maricho 
mane osetimo, 20 Herode nomedo timo 
gima rachie moloyo kendo nomako 
Johana kendo tweye e jela. 

Batiso Gi Anywola Mar Yesu 

21 Kane ibatiso ji duto, Yesu bende ne 
obatisi. To ka nolamo, polo noyawore 
22 kendo Roho Maler nolor mopiyo 
kuome machal gi akuru to dwol noa e 
polo mawacho niya, "In e Wuoda, ma 
ahero; chunya mor kodi." 

2;i Koro ka Yesu owuon ne romo kar 
higni piero adek, eka nochako tichne. Ne 
iparo nine en wuod Josef, 

wuod Eli 24 wuod Mathat, wuod Lawi, 
wuod Melki, wuod Janai, wuod Josef 
25 wuod Matathia, wuod Amos, wuod 



Nahum, wuod Esli, wuod Nagai 2<i wuod 
Maath, wuod Matathia, wuod Semein, 
wuod Josek, wuod Joda, 27 Wuod Joanan, 
wuod Resa, wuod Zerubabel, wuod 
Shaltiel, wuod Ner, 28 wuod Melki, wuod 
Adi, wuod Kosam, wuod Elmada, wuod 
Er, 29 wuod Joshua, wuod Eliezer, wuod 
Jorim, wuod Mathat, wuod Lawi. ;K) Wuod 
Simeon, wuod Juda, wuod Josef, wuod 
Jonam, wuod Eliakim, ;3I wuod Melea, 
wuod Mena, wuod Matatha, wuod 
Nathan, wuod Daudi. iJ2 Wuod Jesse, 
wuod Obel, wuod Boaz, wuod Solmon, 
wuod Nashon. tiT Wuod Aminadab, wuod 
Admin, wuod Amir, wuod Hezron, wuod 
Perez, wuod Juda. 34 Wuod .fekobo, wuod 
Isaka, wuod Ibrahim, wuod Tera, wuod 
Nahor, 3 'Hvuod Semg, wuod Renu, wuod 
Peleg, wuod Eber, wuod Shela, 3fi wuod 
Kainan, wuod Arfaksad, wuod Shem, 
wuod Nowa, wuod Lamek, s7 wuod 
Methuscla, wuod Enoka, wuod Jared, 
wuod Mahalalel, wuod Kenan, 38 wuod 
Enos, wuod Seth, wuod Adam, wuod 
Nyasaye. 

Tern Mar Yesu 

4 Yesu, kopong' gi Roho Maler, noa 
Jordan, kendo notelne gi Roho e 
thim. 2 Kuom ndalo piero ang'wen ne ok 
ochamo gimoro e ndalogo duto, to bang' 
ndalogo koserumo kech nekaye. 

;j Satan nowachone ni, "Ka in Wuod 
Nyasaye, nyis kidini olokre kuon." 

4 Yesu nodwokoni, "Ondiki ni, 'Dhano 
ok bed mangima nikech kuon kende." 

5 Eka Satan notere kama oting'ore 
malo kendo ka diemo wang' nono nonyisc 
pinje ruodhi duto mag piny. 6 'To nowa- 
chone niya, "Abiro miyi lochgi duto gi 
duong'gi, nimar osemiyagi, kendo anyalo 
chiwogi ni ng'ato ang'ata, madwaro. 
7 Emomiyo ka igoyo chongi nyima maila- 
ma, magi duto biro bedo magi. 

8 Yesu nodwoke ni, " Ondiki ni, Lam 
Ruoth Nyasaye kendo en kende ema itine. 

9 Eka satan notere Jerusalem kendo 
nomiyo ochungo e osuch kama bor malo 

mar Hckalu. Eka nowachone ni, "Ka in 
Wuod Nyasaye, dirri piny kia ka. 10 Nimar 
ondiki ni, 

"Obiro chiko malaikage nikech in 
mondo oriti maber, n giniting'i c bcdegi, 
mondo kik ichwany tiendi e kidi," 

12 Yesu nodwoko ni, " Owachi ni, kik 
item Ruoth Nyasachi. 

13 Kane Satan osetieko temgi duto, 
noweyc nyaka thuolo moro machielo. 

Yesu Okwedi E Nazareth 

,4 Yesu nodok Galili e teko mar Roho, 
kendo wachne nolandore e gwengc duto 
mar piny. 15 Nopuojo e sunagokegi, lendo 
ji duto nopake. 

16 Nodhiyo Nazareth kuma nopidhee 
modongoe, kendo chieng Sabato nodhiyo 
e sunagogi, kaka nobedo kite kendo 
nochungo mondo osom. 17 Nomiyc kitap 
Isaya janabi ka oelogo, noyudo kama 
nondikie ni: 

18 "Roho mar Ruoth ni kuoma, 
nikech osewira moyiera mondo ayal 
wach maber ne joma odhier. Oseora 
mondo aland ni joma otwe ni gin 
thuolo kendo ni muofni ni oyaw 
wengegi, mondo ogony jogo misan- 
do 19 Kendo lando higano mar ng'- 
wono mar Ruoth." 

20 Eka noumo kitabuno, minochiwe ni 
jatich, kendo nobedo piny wenge ji duto e 
sunagogi neng'iye matek, 2I To nochako 
kowachonigi niya, " kawuono ndikoni 
chopo kare ka uwinjo." 

22 Ji duto nowuoyo maber kuome 
kendo negiwuoro ahinya weche mag 
ng'wono manowuok c dhoge. 
Negipenjo " Mani donge e wuod 
Josef?" 

23 Yesu nowachonigi ni, "Adier chutho 
ubiro wachona ngero ni in Jathieth, 
changri iwuon! Tim e dalau ka gigo 
mawasewinjo ni ne itimo Kapcrnaum." 

24 Nodhiyo nyime kowacho, " 
Awachonu adiera, onge janabi mirwako e 
dalagi owuon. 25 Adier awachonu ni netie 



mond liete mang'eny e Isarel e kinde mar 
Elija, kane polo olor kuom higini adek 
ginus kendo ne nitie kech mager e piny 
kuonde duto. 2,i To kata kamano ne ok oor 
Elija ir moro kata achiel kuomgi, to mak- 
mana chi liel e dala mar Zarefath e 
gweng' Sidon. 27 Bende ne nitie ji mang'e- 
ny e Israel manenigi dhoho e kinde mar 
Elisha janabi to onge kata achiel mane 
opwodhi mak mana Naaman kendc, ja- 
Siria." 

28 Ji duto mane nie Sunagogi mirima 
mager nomakogi kane giwinjo wechegi. 
29 Ne gia malo minegiriembe gigole oko 
mar taon kendo tere e geng got kama 
nogerie taon-no mondo gidhire piny: 
kathirathira, 30 Kata kamano nowuotho 
awuo tha kokadho e kind oganda kendo 
odhiyo kuma nodhiyoe. 

Yesu Oriembo Jaehien Oko 

;n Eka nodhiyo Kapernaum, taon 
manie Galili, kendo chieng' Sabato 
nochako puonjo ji. ;!2 Negiwuoro puonjne, 
nikech wechene ne nigi teko. 

33 To e sunagogi ne nitie ng'ato moro 
mane nigi jaehien. Noywak kogoyo koko 
matek niya, ;j4 "En ang'o midwaro timo 
kodwa, Yesu Ja Nazareth? Isebiro mondo 
itiekwa? Ang'eyo in ng'a, ng'at Maler 
mar Nyasaye!" 

35 Yesu nokwere matek niya, " Ling' thi, 
wuogi ia kuome". Eka jaehien nogoyo 
ng'atno piny e nyimgi duto kendo nowuok 
maok ohinye. 

36 To ji duto nowuoro kendo wacho ni 
ng'ato ka ng'ato ni, "Ma puonj ma nade? 
Gitcko maduong kod loch ochiko chunje 
maricho kendo gi wuok gi aa. 37 To 
wachne ne olandore e aluora duto kuonde 
mokiewo gi gweng' mane entie. 

Yesu Chango Ji Mang'eny 

38 Yesu noa e sunagogi kendo nodhiyo 
c dala Simon. Koro maar Simon netuo tuo 
mar midhusi matek, kendo negikwayo 
Yesu mondo okonye. ;59 Omiyo nodhiyo 
mokulore bute kendo nochiko midhusi, 

mondo oa kendo midhusi noweye. 
Nochungo mapiyo kendo nochako miyogi 
chiemo. 

40 Kane chieng' podho, ji nokelo ni Yesu 
ji duto mane nigi tuoche kido mayorey- 
ore, kendo noketo lwetene kuom moro 
kamoro, mochangogi. 4, Moloyo mano, 
jochiendc nowuok oaa kuom ji mang'eny, 
kagoyo koko ni, " In e Wuod Nyasaye!" 
To nokwerogi kendo ne ok oyienigi 
mondo giwuo, nikech neging'eyo ni en e 
Kristo. 

42 Kane piny oru, Yesu nodhiyo kar 
kende. Ji ne manye to kanc gibiro kama ne 
entie, negitemo tame mondo kik owegi. 
43 To nowacho niya," Nyaka ayal wach 
maberni mar Pinyruoth Nyasaye e 
taonde moko bende, nikech ma e momiyo 
noora." 44 To nodhiyo nyime koyalo e sun- 
agogc mag Judea. 

Luong Mar Jopuonjre Mokwongo. 

5 Chieng' moro achiel, ka Yesu 
nochungo but nam mar Genesaret, 
kendo ji kochokore moluore kendo winjo 
wach Nyasaye 2 Noneno yiedhi ariyo e 
dho wath, mane owe kanyo gi jolupo 
mane lwoko tondegi. ;j Nodonjo ei achiel 
mag yiedhigo, achiel mane mar Simon, mi 
nokwaye mondo okwang'e matin oa e dho 
wath. Eka nobedo piny kendo puonjo ji ka 
enie yie. 

4 Kane osetieko wuoyo, nowachone 
Simon ni, "Kiew yie odhi e chuny pi ka 
matut, mondo uchik tondeu omak rech." 

r, Simon nodwoke, "Ruoth, wasetiyo 
matek oticno mangima to ok wasemako 
gimoro. To nikech iwacho kamano, abiro 
chiko tonde." 

f 'Kane gisetimo kamano, ne gimako 
rech mang'eny ma koro tonde ne chako 
yiech. 7 Kuom mano, ne gigwelo joweti- 
gi mane nie yie machielo mondo obi 
okonygi, to kane gibiro tone gipong'o 
yiedhi ariyogo mopong' thich ma koro 
ne gichako nimo. 

8 Kane Simon Petro oneno mani, 
nopodho e tiend Yesu, mowacho niya, 



"Dhiyo iaa kuoma Ruoth, An ng'at ma 
jaricho! 9 Nimar en kaachiel gi joma ne en- 
go duto nowuoro nikech rech mane — 
gimako, 10 Kamano, Jakobo gi Johana ma 
yawuot Zebedi mane jotiyo gi Simon 
bende nowuoro 

Eka Yesu nowacho ni Simon niya, "Kik 
iluor; chakre tinendeni ibiro bedo jaywa- 
ji." n Kuom mano negiketo yiegi oko e 
dho wath, negiweyo gik moko duto kendo 
ne giluwe. 

Ng at Man-gi Dhoho. 

12 Kane Yesu ne nie e taon achiel moro, 
ng'ato nobiro ma dhoho omako dende 
duto, kane oneno Yesu, nopodho piny ka 
okulore e lowo kendo nosaye ni, "Ruoth, 
ka iyie, inyalo miyo abed maler." 

ls Yesu noricyo lwete momulo ng'atno. 
Nowachone niya, "Ayie. Bed maler! 
Gikanyono dhoho noa kuome. 

14 Eka Yesu nochike ni, " Kik inyis 
ng'ato to dhiyo, mondo inyisri iwuon e 
nyim jadolo kendo ichiw misengini ma 
Musa nochiko nikech puodhruokni, 
mondo obed ranyisi ne gin. 

15 To kata kamano humbe nomedo lan- 
doree moloyo, momiyo oganda mag ji 
nobiro winje kendo mondo ochang 
tuochegi. lf 'To Yesu ne thoro dhiyo 
kuonde machil ma en kende mondo olem. 

Yesu Oehango Jathaiiy 

17 Chieng' moro kane opuonjo, Jo- 
Farisai gi Jopuonj mag chik, mane oa e 
mier duto mag Galili gi Judea kod 
Jerusalem, nobedo kanyono, To tcko mar 
Ruoth ne nikode mondo ochang jotuo. 
18 Ji moko nobiro kotingo jadhoho e par 
kendo negitemo mondo gitere ei ot 
mondo gikele e nyim Yesu. 19 To kan ok 
ginyal yudo yo mar timo kamauno nikech 
oganda, negiidho e witado kendo powo 
witado, eka negilore e pare e dier oganda 
e nyim Yesu. 

20 Kane Yesu oneno yiegi, nowa- 
choniya, " Osiepa, richoni oweni." 

2I Jofarisai gi Jopunj mag Chik nochako 

paro kendgi giwegi ni, "Mani to ngano 
ma wacho, wach marach kuom Nyasaye? 
Ng'ano manyalo weyo richo mak mana 
Nyasaye kende? 

22 Yesu nong'cyo gima giparo kendo 
nopenjogi ni, "Ang'o momiyo uparo gigi 
e chunyu?" 2;j Ere mayot wacho, 'Richoni 
oweni, koso wacho ni, 'Chung kendo 
iwuothi? 24 To mondo omi ung'e ni Wuod 
Dhano ni gi teko e piny mar weyo richo. . . 
Nowacho ni jathany ni, "A wacho ni, 
chung, kaw pari kendo idhi dala." 
25 Gikanyono nochungo nodhiyo dala 
kopako Nyasaye. 26 Ji duto nowuoro 
kendo negichiwo pak ni Nyasaye. 
Negiwuoro ahinya kendo negiwacho ni, 
"Waseneno gik malich kawuono." 

Luong Mar Lawi 

27 Bang' mani, Yesu nowuok odhi oko 
kendo noneno jasol osuru ma nyinge 
Lawi kobedo kar choko Osuru. Yesu 
nowachone ni, "Luwa". 28 To Lawi noa 
malo, moweyo gik moko duto kendo 
noluwe. 

29 Eka Lawi noloso nyasi mar rwak ni 
Yesu e ode, oganda maduong' mar josol 
osuru kaachicl gi ji mamoko nechiemo 
kodgi. 30 To Jofarisai gi Jopuonj mag Chik 
mag dini margi neng'ur ni jopuonjrcne ni, 
" Ang'o momiyo uchiemo kendo metho gi 
josol osuru kod joricho? 

31 Yesu nodwokogi ni, "Ok jomangima 
ema dwaro jathieth, to jomatuo. ;j2 Ok ase- 
biro mondo aluong jomakare, to mana 
joricho mondo gilokre." 

Yesu Openji Kuom Waeh Tueyo 
Chiemo 

• ti;i Negi wach one ni, "Jopuonjre Johana 
ne thoro tueyo chiemo kendo lamo, to 
bende jopuonjre mag Jofarisai timo 
kamano, to magi dhiyo mana nyime gi 
chiemo kendo metho." 

• S4 Yesu nodwoko ni, " Bende inyalo 
miyo wend wuon kisera otwc chiemo ka 
en kodgi?" 35 To ndalo biro biro ma wuon 
kisera nogol kuomgi, e ndalogo gibiro 



tueyo chiemo. 

;jf 'Eka nogoyonigi ngeroni ni; " Onge 
ng'ama nyalo yiecho dir law manyien 
kendo otwang'e kuom mano moti. Ka 
otimo kamano, obiro bedo ni oyiecho law 
manyien, to dir law matin mar law 
manyien ok bi winjore kod machon. 
37 Bcnde onge ng'ama olo divai manyien e 
ndede moti. Ka otimo kamano, divai 
manyien biro yiecho ndede go, divai biro 
pukore kendo ndede biro kethore. ,J8 Ooyo, 
divai manyien nyaka oliee ndede 
manyien. ;J!r To onge ng'ama bang' madho 
divai machon dwaro divai manyien, owa- 
cho ni " machon ber moloyo." 

Ruodh Sabato 

6Chieng' Sabato moro, Yesu 
nowoutho e puothe mag ngano, 
kendo jopuonjrcne nochako jako wi 
ngano, negidunyogi e lwetegi mi, gi 
chamo ngano. 2 Jofarisai moko nopenjo ni, 
" Ang'o momiyo utimo gima chik okwero 
chieng' Sabato"? 

• s Yesu nodwokogi niya, "Pok ne usomo 
gima Daudi notimo kaachicl gi jogo mane 
nikode ka kech nekayogi? 4 Nodonjo e od 
Nyasaye, kendo nokawo makati miketo e 
nyim Nyasaye, nochamo gima chik oyie ni 
jodolo kende ema chamo. Kendo nochiwo 
moko ne jogo mane ni kode." r> Eka Yesu 
nowachonigi niya, "Wuod Dhano en 
Ruodh Sabato." 

6 Chieng' Sabato machielo nodhiyo ei 
sunagogi kendo nopwonjo, to ng'ato neni 
kanyo ma lwete korachwich notal. 
"Jofarisai kod Jopuonj mag Chik ne dwaro 
gimoro ma dimi gidonjnego Yesu, omiyo 
ne ging'iyogo machiegni, mondo gine ka 
dochang' chieng' Sabato. 8 To Yesu 
nong'cyo gima negiparo eka nowacho ni 
ng'atno mane lwete otal ni, "Aa malo 
kendo chungi e nyim ji duto." Kamano 
noa malo mi ochungo kanyono. 

9 Eka Yesu nowachonigi niya, 
"Apenjou, ere gima owinjore gi chik 
chieng' Sabato, timo maber koso timo 
marach, reso ngima koso kethe"? 

lw Norangogi duto, to eka nowachoni 
ng'atno niya, Rie lweti oko." Notimo 
kamano, to lwete nochango chutho. u To 
negikecho kendo negichako wuoyo ng'ato 
gi ng'ato kuom gino ma digitim ni Yesu. 

Jopuonjre Apar Gariyo 

12 Chieng' moro achiel Yesu nowuok 
modhi mo kare gi got mondo olem kendo 
nobedo otieno mangima kolamo Nyasaye. 
13 Kane okinyi ochopo, noluongo jopuon- 
jre ire kendo noyiero apar gariyo kuomgi, 
mane owalo obedo joote. 14 Simon (mane 
omiyo nying ni Petro); gi owadgi Andrea, 
Jakobo, Johana, Filipo, Bathlomayo, 
15 Mathayo, Thoma, Jakobo wuod Alfayo, 
Simon mane iluongo ni Jakedo ni piny, 
16 Juda wuod Jakobo, gi Juda Ja Iskariot, 
mane obedo jandhok. 

Gweth Gi Kuong' 

!7 Nolor kodgi piny kendo nochungo 
kama opie. Oganda maduong' mar jop- 
uonjrene ne nikanyo to kod ji mang'eny 
moa kuonde duto mag Judea, moa 
Jerusalem, kendo moa e dho nam mar 
Turo gi Sidon, 18 mano biro mondo 
giwinje kendo ochang midekregi. Jogo 
mane jochiende thago nochangi, 19 To ji 
duto notemo mondo omule, nikech teko 
ne aa kuome kendo changogi duto, 

20 Kong'iyo jopuonjrene, nowacho niya, 
" Un Joma ogwedh jogo modhier, 
nimar piny Ruoth Nyasaye en maru. 
21 Un joma ogwedhi joma kech kayo 
koroni, nimar ubiro yieng'. 22 Un 
jogo mogwedhi ka ji himou, ka gik- 
wedou kendo jarou kendo gidagi 
nyingu ka rach, nikech Wuod 
Dhano. 

23 "Beduru mamor c ndalono kendo 
chikreuru ka uil, nikech poku duong' c 
polo. Nimar mano e kaka kweregi notimo 
nijonabi. 

24 "To okuong'u un jomwandu 
nimar useyudo poku 25 "Okuong'u un 
jomayieng' maber e kindeni, nimar 



ubiro bedo modenyo, Okuong'u un 
jogo manyiero koroni, nimar ubiro 
kuyo kendo ywak. 26 Okuong'u ka ji 
duto wuoyo maber kuomu, nimar 
mano e kaka kweregi notimoni jon- 
abi ma jomiriambo. 

Hera Ni Wasigu 

27 To owachonu un joma mawinja ni: 
Heruru wasiku, timuru maber ni joma 
mamon kodu. 28 Guedhuru joma 
kuong'ou lamuru ni joma sandou. 29 Ka 
ng'ato othalo lembi konchiel, to lokne 
komachielo bendc. Ka ng'ato okawo koti- 
ni, kik itame kawo sadi. 30 Miuru ji duto 
makwayou, to ka ng'ato okawo gimoro 
mari, kik idwar ni mondo oduoknigo. 
31 Timuru ni ji mamoko mana kaka duher 
mondo gin bendc gitimnu. 

32 Ka uhero joma oherou, en ohala 
manadi kuomu? Mana, kaka joricho 
ohcro mana joma oherogi. 33 To ka utimo 
maber ni joma timonu maber, en ohala 
manadi kuomu? Kata mana 'joricho' timo 
kamano. 34 To ka uholo mana joma un gi 
adier ni biro dwokonu, en ohala manadi 
kuomu? Kata mana 'joricho' holo mana 
'joricho' kagigeno ni ibiro chulogi duto. 
35 To heruru wasiku, tim negiuru maber, 
kendo holgiuru ka ok ugeno ni ubiro 
yudo gimoro bang'e. Eka poku biro bedo 
maduong' kendo ubiro bedo yawuot 
Ng'ama Malo moloyo, nikech ong'won ni 
jogo ma ok go erokamano kendo jomari- 
cho. 36 Beduru mang'won, mana kaka 
Wuoru ng'won 

Ng'ado Bura Ni Joma Moko 

37 Kik ung'ad, bura kendo bi ok ng'ad- 
nu bura. Kik ukuong' ji, to ok bi kuong'u. 
Weuru ni ji richogi, to ibiro weyonu 
richou. 38 Chiwuru, to ibiro chiwonu. 
Ubiro yudo rapim maber, moiki kendo 
motiel mapong' thich, kendo oo oko. 
Nimar rapim ma utiyogo, mano bende 
ema nopimnugo." 

39 Nogoyo nigi ngeroni bende ni: " 
Ng'at mamuofu bende nyalo telo ni ng'a- 

ma muofu"? Donge gi duto ji ariyogo dil- 
ing're ei bugo? 40 Japuonjre ok duong' 
moloyo japuonjne, to ng'ato ka ng'ato 
motiegi chuth biro bedo machal gi 
japuonjne. 

41 En ang'o momiyo incno mana pilni 
yath mamie wang' owadu. To yath mane 
wang'i iwuon to ok idewo? 42 Ere kaka 
diwach ni owadu ni; owadwa, yie mondo 
agol pil yath manic wang i, ka in iwuon ok 
inyal neno yath manie wang i iwuon? In 
jawuondrc, mokwongo gol yadhono oko 
manie wang'i, to eka ibiro neno maler 
mondo igol pil yadhno manie wang' 
owadu. 

Yath Gi Olembene 

43 "Onge yath maber manyago olemo 
maricho, kata yath marach manyago 
olemo miier. 44 Yath ka yath ing'eyo kod 
olembe owuon, Ji ok pon ng'ou kuom 
yiende mag kudho, kata mzabibu bende 
ok pon kuom otonglo. 45 Ng'at maber golo 
gik mabeyo mawuok e keno maber ei 
chunye, to ng' at marach golo gik maricho 
mawuok e keno marach manie chunye. 
Nimar gik mopong'o chunye dhoge 
wacho. 

Jagedo Mariek K<xl Mofuwo 

46" Ang'o momiyo uluonga ni, Ruoth, 
Ruoth, to ok utim gima awacho? 47 Abiro 
nyisou kaka ng'atno chalo jalno mabiro 
ira kendo winjo wachna, kendo otimogi. 
48 Ochalo gi ng'at magero ot, manokunyo 
bur matut nyaka e lwanda kendo noketoe 
mise, kane koth ochue ma pi opong'o piny, 
apaka mogingore nogoyo odno to ne ok 
onyal yienge, nikech nogere maber. 49 To 
jal mawinjo wechena to ok otimgi chalo 
gi ng'at manogero ot e wi lowo maonge 
gi mise. E kindeno ma apaka mogingore 
nogoyo odno, nogore piny kendo 
nokethore chuth." 

Yie Mar Jaduong' Lweny 

7 Kane Yesu nosetieko wacho magi 
duto ka ji winjo, nodhiyo odonjo 



Kapernaum. 2 Kanyo ne nitie jatich 
jaduong' lweny, mane ruodhe ogeno 
ahinya, netuo kendo nochiegni gi tho. 
3 Jaduong' lweny nowinjo humb Yesu, 
momiyo nooro jodongo magJoyahudi ire, 
mondo gikwaye obi ochang jatichne. 
4 Kane gibiro ir Yesu ncgisayc chutho ni, " 
Ng'atni owinjore mondo itimne mani, 
''Nikech ohero pinywa kendo osegeronwa 
sunagogi." fi Kuom mano, Yesu nodhiyo 
kodgi. 

Ne ok en mabor gi ot kane jadoung' 
lweny nooro osiepene mondo owachnc ni: 
"Ruoth, kik ichandri, nikech ok awinjora 
ibi idonji e bwo tat oda. 7 Mani e momiyo 
ok asekwanora ni awinjora biro iri. To 
wach wach to jatichna biro chango. 
8 Nimar awuon an ng'at manie bwo loch 
kod askache manie bwoya. Ka awacho ni 
moro ni, ' DM' to odhiyo, kendo machielo 
ni 'Bi' to obiro. Awacho ni jatichna ni, 
Tim ma, to otime." 

9 Kane Yesu owinjo ma nowuore, kendo 
kane olokore ir oganda maluwe, nowacho 
ni "Awachonu, pok ayudo yie maduong' 
kama kata e Israel. 10 Eka jogo maneoro 
nodok e ot to negiyudo jatich kangima. 

Yesu Oehiero Wuod Chi Liel 

1 J Mapiyo bang' mano, Yesu nodhiyo e 
taon miluongo ni Nain, to jopuonjrene gi 
oganda maduong' bende nodhi kode. 
ia Kaka nosudo machiegni gi dhoranga 
taon ng'at motho noting' igolo oko- 
wuowi achiel kende wuod min, to en 
dhako ma chi liel. To oganda maduong' 
moa e taon neni kode. 13 Kane Ruoth 
onene, chunye nokeche kendo nowacho 
ni, " Kik iywagi." 

14 Eka nodhiyo machiegni kendo 
nomulo sanduku mane oting'e wuowi 
manotho, to jogo mane oting'e nochungo. 
Nowacho ni, "Wuowi matin, awachoni, 
chungi aa malo!" 15 Ng'at mothono nobe- 
do piny kendo nochako wuoyo, to Yesu 
nodwoke momiye min. 

16 Gin duto luoro nomakogi kendo 
ncgipako Nyasaye. Negiwachoni, " Janabi 

maduong' osewuok e dierwa." Kendo ni, " 
Nyasaye osebiro konyo joge." 17 Wach 
maberni mar Yesu nolandore e Judea 
mangima kod piny molwore. 

Yesu Kod Johana Jabatiso 

18 Jopuonjre Johana nonyise gigi duto. 
Noluongoji ariyo kuomgi, 1! 'ne oorogi ir 
Ruoth mondo gipenje ni, "In e jalno mane 
biro koso onego wagen ng'at moro 
machielo"? 

20 Ka jogo nobiro ir Yesu, negiwachoni, 
" Johana Jabatiso noorowa iri mondo 
wapenj ni, " In e jal mane biro, koso 
wagen ng'ato moro machielo?" 

21 E saa nogono Yesu nochango ji 
mang'eny manenigi tuoche, midekre kod 
chunje maricho, kendo nomiyo muofni 
mang'eny mondo onen. 22 Kamano nowa- 
cho ni jogo manoor ni, "Doguru kendo 
unyis Johana gik mauseneno kendo winjo: 
muofni neno, rong'onde wuotho, jogo 
man gi dhoho ichango, joma itgi odinore 
winjo, jomatho ichiero, kendo wach 
maber iyalo ni jochan. 23 En ng'at mog- 
wedhi jal maok chwanyre mabar nitech 
an," 

24 Bang'e ka jopuonjrc Johana nosea 
odhi, Yesu nochako wuoyo ni oganda 
kuom Johana ni: "Ang'o mane udhiyo e 
thim mondo une? Odundu ma yamo 
yiengo? 25 Ka ok mano, en ang'o mane 
udhi mondo une? Ng'at morwakore gi 
lewni mabeyo? Ooyo, jogo marwako 
lewni manengogi tek kendo madhialore 
gi gik mabeyo nie ute ruodhi. 26 To un 
nudhi mondo une ang'o? Janabi? Ee, 
Awachonu, kendo mana moloyo janabi. 
27 Mani e jal mane ondik kuome ni: 

"Abiro oro jaotena motelo nyimi, 
mabiro loso yori motelo ni. 

28 Awachonu, kuom jogo ma mon 
onyuolo onge ng'ato maduong' moloyo 
Johana; kata kamano jalo matinie moloyo 
e piny Ruoth Nyasaye doung' moloye. 

29 Ji duto, kata mana jasol osuru, kane 
giwinjo weche Yesu, negiyie ni yor 
Nyasaye ni kare, nikech nosebatisgi gi 



Johana. 30 To Jofarisai kod jogo molonye 
chik nodagi dwaro mar Nyasaye kuomgi 
giwcgi, nikech nepok obatisgi gi Johana. 

;J1 " Koro ere gima dapimgo ji mar 
tieng' ma kawuononi Gichalo gi ang'o? 
ti2 Gi chalo nyithindo mobedo e chiro 
kendo luongore kendgi moro ka moro ni: 

"Nende wagoyonu thum, to ok ne 

umiel; bende ka wagoyonu nduru, 

to ne ok uywak." 

33 Nimar Johana Jabatiso ne obiro 
maok ocham makati kata madho divai, to 
uwacho ni, " En gi jachien. ;i4 Wuod 
Dhano nobiro kachicmo kendo metho, to 
uwacho ni, Ma eri jawuoro kendo jamer, 
osiep josol osuru duto kendo joricho. 35 To 
rieko ofweny adimba gi nyithindo. 

Yesu Owir Gi Mo Kod Dhako 
Majarieho 

36 Koroni Jafarisai achiel, moro noluon- 
go Yesu mondo ochiem kode nodhiyo e od 
Jafarisai mobedo but mesa. ;J7 Kane dhako 
mane osedak e ngima mar richo e taond- 
no (dalano) nowinjo ni Yesu ne chiemo e 
od Jafarisai, nokelo chupa mar alabasta 
mar mo mang'ue ng'ar, 38 kendo nochun- 
go e toke, but tiende, pi wang'c nolwar e 
tiendege ma gitimo pi eka noyueyogi gi 
yie wiye, monyodhogi kendo noolo mo 
kuomgi. 

39 Kane Jafarisai mane oluonge oneno 
ma, nowacho owuon ni, "Ka da ng'atni en 
janabi, da ong'eyo jal ma muleni kendo ni 
en dhako machalo nadi- ni en jaricho." 

40 Yesu nodwoke ni, " Simon, an-gi 
gima adwaro wachoni," Nowachone ni, 
wachna, Japuonj." 

41 "Ji ariyo ne nigi gop jahol pesa, 
moro. Achiel negigope mar siling' mia 
abich, to machielo piero abich. 42 Giduto ji 
ariyogi ne gionge gi pesa magichulego, 
omiyo noweyonigi gDpegi. Koro en mane 
kuom-gi mabiro here moloyoe?" 

43 Simon nodwokoni, "Aparo ni jalno 
mane nigi gowi maduong' mowene." 

Yesu nowacho ni, "Iscdwoko kare." 

44 Eka nolokore mong'iyo dhakono 

mowacho ni Simon, niya, "Ineno 
dhakoni? Nabiro odi. Nc ok imiya pi moro 
amora mondo alwok go ticndena, to nol- 
woko tiendena gi pi wang'e kendo 
noyucyogi gi yie wiye. 45 To in ne ok iny- 
odha, to dhakoni chakre saa mane adonjo, 
ne ok oweyo nyodho tiendena. 4(i Ne ok 
iolo mo e wiya, to oseolo mo mang'ue 
ng'ar e tiendena. 47 Emomiyo, awachoni, 
richone mathoth owene — nikech nohero 
mathoth. To jal mowene manok, ohero 
matin." 

48 Eka Yesu nowachone, "richoni 
oweni." 

49 Welo mamoko nochako wacho kend- 
gi giwegi ni, "Mani en ng'a ma weyo niji 
richogi?" 

50 Yesu nowacho ni dhakono ni, "Yieni 
oseresi; dhi gi kuwe." 

Ngech Ja Chuoyo 

8 Bang' ma, Yesu newuotho koa e taon 
ka taon kod gweng' ka gweng' ka 
olando wach maber mar Piny Ruoth 
Nyasaye. Jopuonjrene apar gariyo ne ni 
kode, 2 kaachiel gi mine moko mane 
osegol kuomgi jochiende kendo ochang 
tuochegi kaka Mariam (mane iluongoni 
Magdala) mane jochiende abiriyo 
osewuok kuome; ;i .Joana chi Chuza, mane 
jatelo e od Herode gi Susana kod mon 
mamoko mathoth. Mon-gi nekonyogi 
kagichiwonegi gigegi giwegi. 

4 Ka noyudo oganda maduong' chokore 
kendo ji ne biro ir Yesu moa e taon ka 
taon nogoyo negi ngeroni: 5 "Japur nod- 
hiyo chuoyo kothe. Ka noyudo nokiro 
kothe, moko nolwar e yo mi nonyon-gi 
kendo winy nochamogi. f; Moko nolwar 
ewi lwanda mine giti kendo neginer 
nikech negi onge kod ng'ich. "Kothe 
moko nolwar c dier kudho, mane odongo 
kode kendo nothung' cham. 8 Bende kxlhi 
moro nolwar e lowo maber. Noti kendo 
nonyago cham, nyadi mia moloyo kaka 
nochuoye. 

Ka nowacho ma, nogoyo koko ni, 
"Ng'at man-gi ite mawinjo, mondo cwin- 



ji-" 

9 Jopuonjre nopenje gima ngerono 
nyiso. 10 Nowacho ni, "Ng'eyo mar gik 
mopondo mag Piny ruoth Nyasaye 
osemiu, to ji ma moko awuoyo nigi gi 
ngerini, omiyo, 

"kata ging'icho, to ok ginyal neno, 
kata giwinjo, to ok nyal donjonigi." 

1 '"Ma e gima ngeroni nyiso: Kodhi en 
wach Nyasaye. 12 Molwar e yo gin jogo 
mawinjo, to jachien biro kendo golo wach 
ei chunygi, mondo kik giyie ma wargi. 
i;j Molwar e lwanda gin jogo ma rwako 
wach gi mor ka giwinje, to gionge gi 
tiende. Giyie kuom kinde moromo, to e 
kinde mag tern gipodho giaa. ,4 Kodhi 
molwar e dier kudho ochungo kar jogo 
mawinjo, to ka gidhiyo e yoregi, to par- 
ruok mar ngima, mwandu kod mor mar 
piny thungogi, ma ok gidong motegno. 
15 To kodhi manie low maber, ochungo 
kar jogo man gi chuny malongo' kendo 
maber, mawinjo wach, okane, kendo bedo 
modhil onyago cham. 

Taya E Raehungi 

16 ""Onge ng' ato mamoko taya kendo 
pande ei sufuria kata kete e bwo otan- 
da. Kar timo kamano, to okete ewi 
rachungi taya, mondo jogo madonjo 
one ler. 17 Nimar onge gimoro mopandi 
maok bi elore, kendo onge gima oum 
maok nong'ere kata bedo e lela. 
18 Emomiyo paruru ahinya maber kaka 
uwinjo. Ng'at man-go nomedne moko; 
ng'at maongego, kata mano moparo ni 
en-go ibiro maye." 

Min Yesu Gi Owetene 

19 Koro min Yesu gi owetene nobiro 
mondo ginene, to ne ok ginyal sudo 
machiegni kode nikech oganda. 20 Ng'at 
moro nowachone ni, " Meru gi oweteni 
ochungo oko, gidwaro neni." 

21 Nodwoko ni, " Mamana kod owetcna 
gin jogo mawinjo wach Nyasaye kendo 
timo." 

Yesu Okweyo Apaka 

22 Chieng' moro Yesu nowacho ni jop- 
uonjrenc ni, "Wadhiuru loka nam kocha." 
Omiyo negidonjo ci yie kendo giwuok 
gidhi. 2;i Kane gikwang',nindo notcrc. Eka 
ahiti mangongo notugore e nam, koro 
yieno ne pong gi pi kendo ne gin e chan- 
druok maduong'. 

24 Jopuonjre nodhiyo ire mochiewe, ka 
giwacho ni, " Ruoth, Ruoth, wabiro 
nimo!" 

Nochungo oa malo kendo nokwero 
yamo gi apaka mager mi ahiti nopie 
kendo gik moko duto nokuwe. 25 Nopenjo 
jopuojrene ni, "Ere yieu?" 

Luoro nomakogi kendo negiwuoro 
mine gipenjore giwegi ni, " Ma en ng'a? 
Ochiko yamo koda pi, to giwenje." 

Chango Mar Ng'at Man Gi Jachien 

2fi Ne gikwang' gichopo e piny jo- 
Gerasani, man loka nam Galili. 27 Kane 
Yesu owuok oko e dho wath, ng'at moro 
man-gi jochiende moa e taondno, noromo 
kode, kuom kinde mang'eny ng'at ni ne 
pok orwako law kata dak ei ot, to nodak e 
dier liete. 28 Kane oneno Yesu, noywak 
matek kendo nopodho e tiende, kogoyo 
koko gi duol mamalo niya, "Ang'o mid- 
waro timo koda, Yesu, Wuod Nyasaye Ma 
Malo Moloyo? Asayi, kik isanda!" 
29 Nimar noyudo Yesu osechiko jachien 
marachno mondo owuog oa kuom nga't- 
no. Kuom kinde mang'eny nomake, to 
kata nosetwe lwete, tiende gi nyororo, 
kendo okete e bwo jarit, nosebedo kocho- 
do nyororo kendo jochiende ne riembe 
nyaka e thim. 

30 Yesu nopenje ni, " Nyingi ng'a? 
Nodwoko ni " Oganda", nikech jochiende 
mang'eny nosedonjo kuome. 31 To ne gik- 
waye monuore mondo kik ochikgi gid- 
hiyo e Bur Matut Maonge Gikone. 

32 To kueth maduong' mar ngurue ne 
kwayo e bath got kanyo. Jochiende nosayo 
Yesu mondo gidonji e igi, mi nomiyogi 
thuolono. 33 Kane jochiende nowuok oa ei 
ng'atno, ne gidhiyo gidonjo ei ngurue, to 



kueth noringo kamuomore kalor mwalo 
kama ne giridore nyaka nam. 

34 Kane jogo makwayo ngurue oneno 
gima nosetimore, negiringo gidhiyo 
gitero wach e taon kendo e gweng' duto. 
35 Mi ji nowuok mondo gine gino moseti- 
more. Kane gichopo ir Yesu, negiyudo 
ng'atno ma jochiende nosewuok kuome, 
kobedo piny e tiend Yesu, korwakore 
kendo ka parone ni kare; luoro nomakogi. 
36 Jogo mane oneno gima notimore nony- 
iso ji kaka ng'at mane nigi jochiende 
nochangi 37 Eka ji duto manie gweng' 
Gersani duto nokwayo Yesu mondo odar 
odhi owegi, nikech luoro maduong' 
nomakogi. Omiyo nodonjo ei yie kendo 
noa kanyo 

38 Ng'at mane jochiende owuok kuome, 
nosaye mondo odhi kode, to Yesu notame, 
ka wachone ni ;i9 "Dogi dala kendo inyis ji 
gik mang'eny ma Nyasaye osctimoni. 
Omiyo ng'at no nowuok odhi kendo 
monyiso taon duto mang'eny ma Yesu 
nosetimone. 

Nyako Motho Gi Dhako Matuo 

40 Koro ka Yesu oduogo, oganda nor- 
wake nimar negirite giduto. 4I Eka ng'ato 
moro miluongo ni Jairo, jatich Sunagogi, 
nobiro nopodho e tiend Yesu, kosaye 
mondo odhi ode, 42 nikech nyare achiel 
kende, nyako madirom ja higni apar 
gariyo, ne tho. 

Ka Yesu ne nie yo, oganda nothunge 
madihinye. 43 To dhako moro ne ni kanyo 
mane osebedo ka iye chuer kuom higni 
apar gariyo to onge ng'at ma ne nyalo 
change. 44 Nobiro gi yo ka dier ng'eye 
kendo nomulo riak nangane, kendo iye 
machuer nochok gikanyono. 

45 Yesu nopenjo ni, "Ng'ano momula?" 
kane gi duto gikwer, Petro nowacho ni, " 
Ruoth, ok neye kaka olwuori kendo oth- 
ungi. 

46 To Yesu nowachoni, "Ngato moro 
nomula; Ange'yo nikech teko oswuok 
kuoma" 

47 Eka kane dhakono oneno ni ok onyal 

dhi ma ok onene, nobiro ka otctni kendo 
nopodho e ticnde. Nohulo c nyimji duto 
gimomiyo nomule kendo kaka nochango 
sano sano. 48 Eko nowachone ni, " Nyara, 
yieni ochangi. Dhi gi kue." 

4! 'Kane Yesu pod wuoyo ngato moro 
nobiro moa cod Jairo, jatelo mar 
Sunagogi, nowachoni, " Nyari osetho." 
omiyo " kik ichand japounj kendo." 

50 Kanowinjo ma, Yesu nowacho ne 
Jairo ni " kik iluor, yie ayieya kendo obiro 
chango." 

51 Kane ochopo e od Jairo, ne ok oyie ni 
ng'ato moro amora mondo odonj kode 
mak man Petro, Johana gi Jakobo kod 
woun nyathi gi min mare. 52 Gie lendino, 
ji duto ne goyo nduru kendo Yesu nowa- 
chonigi ni," Weuru ywak" nimar "ok otho 
to onindo." 

53 Negi nyiere, nikech ne ging'eyo ni 
osetho. 54 To nomake gi lwete kendo 
nowacho ni, " Nyathina, chungi ia malo. 
55 Chunye nodwogo, kendo nochung' oa 
malo sanosano. Eka Yesu nowachonigi 
mondo gimiye gimoro ocham. 
56 Jonyuolne nohum, to nomiyo gi chik ni 
kik ginyis ng'ato moro amora gima nose- 
timore. 

Yesu Ooro Jopuonjre Apar Gariyo 

9 Kane Yesu noseluongo ji apar gariyo- 
go kaachiel, nomiyogi teko kod nyalo 
mar golo jochiende duto kendo chango 
tuoche, 2 kendo noorogi oko mondo giyal 
Piny ruoth Nyasaye kendo chango 
jomatuo. ;3 Nowachonegi ni, " Kik uting' 
gimoro ka udhi e wuoth: luth kata dende 
kata chiemo, kata pesa, kata sede moko 
4 Ot mor amoro mudonje, ubed kanyono 
nyaka ua c taondno. 5 Ka ji ok orwakou, 
uteng' buch tiendeu sama uwuok e taond- 
gi kaka siem ne gin." 6 Kamano ne giwuok 
magi dhiyo e gweng' ka gweng', ka giya- 
lo injili kendo gichango ji kuonde duto. 

7 Koro Herode ma ruoth nowinjo gik 
moko duto matimore, to noparore, nikech 
ji moko ne wacho ni Johana osechier oa 
kuomjomotho. 8 Jomoko to ni Elija ose- 



fwenyore, to bende moko to ni achiel 
kuom jonabi machon osebedo mangima 
kendo. 9 To Herode nowacho niya," 
Johana ne asenga'do wiye, koro ma, to nga 
ma awinjo gik maka magi kuome? Kendo 
notemo mondo onene 

Yesu Opidho Ji Alufu Abieh 

10 Kane joote oduogo ne ginyiso Yesu 
gima ne gisetimo. Eka nokawogi modhi 
kodgi kaachiel kar kendgi e taon miluon- 
go ni Bethsaida, JI to oganda nowinjo 
mano kendo ne giluwe. Norwakogi kendo 
nowuoyo kodgi kuom loch mar Piny 
ruoth Nyasaye, kendo nochango jogo 
mane dwaro chang. 

12 Kar seche moko mag odhiambo 
Jopuonjre apar gariyo nobiro ire kendo 
negiwacho ni "We oganda ji odogi mondo 
gidhi e mier machieigni kod gwenge 
mondo giyud chiemo kod kwonde nindo, 
nikech wan oko kuma bor. 

1,J Nodwoko ni, "Un, migiuru gima di 
gi chain." Negidwoko niya, "Wan mana gi 
makati abich gi rech ariyo kende- mak- 
mana ka wadhi wangiewo chiemo ne 
ogandani duto," 14 Ne nitie ji ma chwo 
kanyo ma dirom alufu abich. 

To nowacho ni jopuonjrene niya, 
"Nyisgiuru gibed piny e girube mag ji 
madirom piero abich, moro ka moro. 
'Mopuonjre notimo kamano kendo giduto 
negibedo piny. lfi Nokawo makati abich 
kod rech ariyogo eka nong'i yo malo, 
mogoyo erokamano kendo nong'ingogi. 
Eka nomiyogi jopuonjre mondo giketgi e 
nyim ji. 17 Gi duto negichiemo mi 
giyieng', to jopuonjre nochoko ng'injo 
mag chiemo mane ji ochamo oweyo aditi- 
ni apar gariyo mopong'. 

Petro Ohulo Kristo 

18 Chieng' moro kane Yesu lcmo kama 
opondo, to jopuonjre neni kode, nopenjo- 
gi ni, " Oganda wacho ni an ng'a?" 

i;) Negidwoko ni, " Jomoko wacho ni 
Johana Jabitiso, to mamoko wacho ni Elija 
to bende jomamoko, ni achiel kuom jonabi 

machon oscbcdo mangima kendo." 

20 Nopenjogi ni, " Un to uwacho ni an 
ng'a?" 

Petro nodwoko ni, "Kristo mar 
Nyasaye." 

21 Yesu nokwerogi matek mondo kik 
ginyis, ng'ato ang'ata wachni. 22 Kendo 
nowacho ni, " Wuod Dhano nyaka yud 
sand malit mang'eny, kendo okwede gi 
jodongo, madongo kod jopuonj chik, 
bende nyaka nonege kendo chieng' mar 
adek nochiere.' 

2;i Eka nowachonigi duto ni, "Ka ng'ato 
moro dwaro luwa, nyaka okwedre owuon 
kendo oting' msalape ndalo duto eka 
oluwa. 24 Nimar ng'atno madwaro reso 
ngimane ngimane nolane, to ng'at mow- 
ito, ngimane ne an abiro rese. 25 Ere ber 
ma ng'ato nyalo yudo ka onuang'o piny 
duto, to olalo kata owiti ngimane. 26 Ka 
ng'ato wiye kuot koda kod wechena, 
Wuod Dhano bende wiye biro kuot kode 
ka obiro duogo gi duong'ne kendo e 
duong' mar Wuoro kod mar malaike 
maler. 27 Awachonu adier ni ntie jomoko 
mochungo ka maok nobil tho kapok 
gineno Piny ruoth Nyasaye. 

Kit Yesu Olokore 

28 Kar ndalo ma dirom aboro bang' ka 
Yesu nosewacho mani, nokawo Petro, 
Johana gi Jakobo kaachiel kode kendo 
negidhiyo malo e wi got mondo gilam. 
2! To kane olamo, kit wang'e nolokore, 
kendo lepe nolokore marieny ka ler mar 
mil polo. 30 Ji ariyo, Musa gi Elija, 
31 nofwenyore e duong' maler, ka giwuoyo 
gi Yesu negiwuoyo kuom thone, mane 
koro ochiegni miyo ochopi e Jerusalem. 
;j2 Petro kaachiel gi jowadgi ne nindo 
oingo ahinya, to kane gichiewo maber, ne 
gineno duong'ne kod ji ariyo kochungo 
kode. ;j;j Kane jogo weyo Yesu, Petro 
nowachone niya, "Jaduong en gima ber 
mondo wabed ka eri. We mondo wager 
kiche achiel mari, achiel mar Musa to 
machiclo mar Elija." Ne ok ong'eyo gino 
mane owacho. 



;i4 Kane pod owuoyo, bor polo nobiro 
apoya moimogi, kendo ne giluor kane bor 
polono noumogi. 35 Eka duol moro noa e 
bor polo, kawacho niya. "Ma e Wuoda, 
maseyiero; winjeuru." ;j(i Kane duol 
osewuoyo, ne giyudo ni Yesu ni kende. 
Jopuonj re nokano wachni e kindgi gie 
kindeno kuom gino mane giseneno. 

Ochang Wuowi Maii-Gi Jachien 
Marach 

;J7 Kinyne, kane gibiro gilor gia got, 
oganda maduong noromone 38 Ngat moro 
e dier oganda noluongo matek niya. 
"Japounj akwayoi, rang e wuodani, nikech 
en nyathina achiel kende. S9 Ndalo duto 
jachien make kendo ogoyo koko koyuak, 
ogoye piny koguecho oriere, kendo dhoge 
wuok buoyo. 40 Nende akwayo jopuonjre 
magi mondo giriembe oko, to ne ok 
ginyal. 

41 Yesu nodwoko ni. "Yaye, tieng' 
maonge yie kendo mobam to, nyaka 
karang'o ma dabed kodu kendo chandra 
kodu." Kel ane wuodi ka. 

42 Kata e kindeno mane wuowino ne 
biro, jachien nogoye piny mi noguecho 
marach. 

To Yesu nokwero jachien marachno 
mi nochango wuowino, kendo no chiwene 
wuon mare. 4;j Kendo gi duto ne giwuoro 
duong' mar Nyasaye, kane ji duto wuoro 
kuom gigo duto ma Yesu notimo, nowa- 
cho ni jopuonjrene ni. ^"Chikuru itu 
maber ni gino madwaro nyisou: Wuod 
Dhano ibiro ndhogo e lwet ji." 45 To ne ok 
giwinjo tiend wachni. Ne opandorenegi, 
momiyo ne ok ging'eyo tiende, kendo ne 
giluor penje kuom wachno. 

Ng'ano Mabiro Bedo Maduong' 
Moloyo 

4f 'Mbaka nowuok e kind jopuonjre ni 
en ng'ano kuomgi mane duong moloyo. 
47 Kaka Yesu nong'e yo parogi, nokawo 
nyathi matin kendo nokete ochungo bute. 
48 Eka nowachonegi niya, "Ng'ato ang'ata 
morwako nyathi matinni e nyinga orwaka 

to ng'ama orwakoa, orwakojal man oora. 
Nimar ng'at matin mogik kuomu duto cn 
ng'ama duong' moloyo." 

4! 'Johana nowacho niya," Jaduong', ne 
waneno ng'ato kariembo jochiende e 
nyingi kendo ne watemo tame, nikech ok 
en achiel kodwa," 

50 Yesu nowacho ni. "Kik utame to 
"nimar ng'at maok mon kodu en jakoru." 

Akweda Mar Jo Samaria. 

51 Kane kinde ochopo moncgo tcrego 
malo e polo, Yesu noketo chunye 
motegno mondo odhi Jerusalem. 52 Eka 
nooro joote mondo otel nyime odhi e 
dala jo- Samaria mondo oikne gik 
moko. 53 To ji man kanyo ne ok orwake, 
nikech nodhiyo Jerusalem. 54 Kane jop- 
uonjre, Jakobo gi Johana ne oneno 
mani, ne gipenjo ni, "Ruoth idwaro ni 
mondo waluong mach oa e- polo obi 
otiekgi koso? 55 To Yesu nolokore, 
mokwerogi, 56 eka ne gidhi e dala 
machielo. 

Nengo Mar Luwo Yesu. 

57 Kane oyudo giwuotho e yo, ng'at 
moro nowachone niya, "Abiro luwi 
kamoro amora mi idhiye." 

58 Yesu nodwoko niya, "Bwe nigi 
buchegi kendo winy map polo nigi utegi, 
to Wuod Dhano onge gi kama oketie 
wiye." 

59 Nowacho ni ng'at machielo ni, 
"Luwa." To ng'atno nodwoko niya, 
"Ruoth, mokwongo yiena mondo adog 
ayik wuora." 

<i0 Yesu nowacho ni, "We joma otho 
oyikjogi motho, to in dhiyo kendo iland 
wach Loch Nyasaye." 

6I To pod ng'at machielo moro nowa- 
cho ni, "Abiro luwi, Ruoth, to mokwongo, 
yiena adogi mondo adhi goyo oriti ni 
joodwa." 

62 Yesu nodwoko ni, "Ng'ama osemako 
kwer dhok to pod ng'iyo chien ok owin- 
jore ni tich mar Loch Nyasaye. 



Yesu Ooro Ji Piero Abiriyo Gariyo 

I^x Bang' mani, Ruoth noyiero ji 
\J piero abiriyo gariyo ma moko, 
kendo noorogi ariyo, ariyo mondo otel 
nyime e taonde duto kod kamoro amora 
mane obiro dhi)oe. 2 Nowachonegi ni, 
"Cham ochiek mathoth, to jotich nok 
kuom mano kwauru Ruodh keyo mondo 
oor jotich odhi e puothe mar keyo. 
3 Dhiuru! Aorou oko mana ka rombe e 
dier ondiegi. 4 Kik uting' ofuk pesa, kata 
sandug wuoth, kata mana opato, kendo 
kik umos ng'ato e yo. 

r, Ka udonjo e ot to wachuru mokuongo 
ni, kuwe obedi e odni." (i Ka ng'at kuwe ni 
kanyo to kuwe maru nobed kuome; to ka 
ok kamano, to kuweuno noduognu. 
"Beduru e odno, ka uchamo kendo umad- 
ho gimoro amora ma gimiyou, nimar 
jatich owinjore gi pokne. Kik uring ka ua 
e ot ka ot. 

8 Ka udonjo c taon mi orwaku to 
chamuru gino ma oket e nyimu. 
9 Changuru jomatuo man kanyo kendo 
wachnegiuru ni, "Loch Nyasaye chiegni 
kodu," 1(r To ka udonjo e taon moro to ok 
orwaku, dhiuru e yoregi matindo kendo 
uwach ni, ""Kata mana buch taondu 
momoko e tiendewa wateng'o kuomu. To 
beduru kung'eyo maler ni, 'Loch Piny 
ruoth Nyasaye chiengini." ,2 Awachonu 
ni, nobed maber berie ni Sodom maloyo 
taondno. 

13 " Yaye mano kaka unune malit un jo 
Korazin! Yaye, mano kaka unune malit un 
jo Bethsaida! Nimar ka dine honni 
mutimnugi dinetim ni Turo gi Sidon to 
dine giselokre chon ka giruakore gi lep 
gugru, kendo gibet e bum. ,4 To enobed 
maber berie ne Turo gi Sidon e ndalo mar 
ng'ado bura moloyo ne un. I5 To in 
Kapernaun bende ibiro ting'oi malo 
nyaka polo koso? Ooyo, ibiro boloi piny 
nyaka piny joma otho. 

16 "Ng'at ma winjou, winja, ng'at 
modagiu odaga, kendo ng'at modaga 
odagi Jal ma noora." 

17 Ji piero abiriyogo noduogo kod ilo mi 
giwacho ni, "Ruoth koda ka jochiende be 
winjowa e nyingi," 

18 Nodwoko niya; "Ne oneno Satan 
kalor aa e polo mana kamil polo. 
19 Asemiyou loch mondo unyon thuonde 
gi thomoni kendo ulo teko duto mag 
jasigu bende onge gima nohinyu. 20 To 
kik uil ni jochiende winjou, to iluru ni 
nyingu ondiki e polo. 

21 E saa nogo, ka Roho Maler nomiyo 
Yesu opong' gi ilo, nowacho niya, 
"Apakoi, Wuoro, Ruodh polo gi piny, 
nikech isepando gigi ne joma riek gi joma 
osomo, to ise fwenyogi ne nyithindo 
matindo. Ee, Wuoro, nimar mano e gima 
ne berni timo. 

22" Wuora osemiya gik moko duto, 
onge ng'ama ong'eyo Wuowi makmana 
Wuoro, kendo one ng'ama ong'eyo 
Wuoro mak mana Wuoi kaachiel gi joma 
wuowi oyiero mondo ofwenynegi." 

23 Eka nolokore ir jopuonjrene kendo 
nowachonegi kar kendgi ni, "Ogwedhi 
wenge maneno gik munenogi. 24 Nimar 
awachonu ni jonabi mang'eny kod ruodhi 
negombo neno gik muneno to ne ok 
gineno kendo winjo gik muwinjo gi to ne 
ok giwinjo," 

Ngeeh .la Samaria Maber 

25 Chieng' moro achiel, ng'at moro 
molony e chik nochung mondo otem 
Yesu nopenjo ni, "Japuonj, ang'o ma 
nyaka atim eka acham ngima 
mochwere?" 

2f! Nodwoko ni, " 'Ang'o mondiki e 
chik? Isome nade?" 

27 Nomedo dwoke ni, "Her Ruoth 
Nyasachi gi chunyi duto gi dhandi duto, 
gi tekoni duto kendo gi pachi duto, bende 
her nyawadu kaka iherori iwuon," 28 Yesu 
nodwoke ni, " Isedwoko kare, tim 
kamano, eka inibed mangima." 

29 To kaka nodwaro pwoyore kendo 
nomedo penjo Yesu ni, "Nyawadwa to en 
ng'a? 

30 Koro Yesu nodwoke niya, Ng'at 



moro nolor koa Jerusalem kadhi Jeriko 
kendo nopo kopodho e lwet jomecho. Ne 
gi lonyo lepe, gigoye, kendo, giweye 
kochiegni tho. ;il To noyudo Jadolo moro 
lor kiluwo, yorno, to kane oneno ng'atno, 
nobaro moluwo bath yo komachielo. 
32 Kamano bende, ja — Lawi moro kane 
ochopo kanyo monene nokadho gi koma 
chielo. 33 To ja-Samaria moro kane ni e 
wuoth nochopo kama ne ng'atno nitie, 
kendo ka nonene, nokeche. 3 *Nodhiyo ire 
motweyo adhondene kooloe mo kod divai. 
Eka noketo ng'atno e ng'e pundanc 
owuon kendo notere e od buoro kendo 
norite maber. ;i5 Kinyne nogolo pesa 
mamingli mag fedha ariyo nomiyo jarit 
odno. Nowacho ne niya " Rite' to ka 
aduogo abiro chuli nengo ma imedo 
ritego! 

;3<i "Kuom ji adekgi ere miparo ni ne en 
wadgi ng'at mane opodho e lwet jome- 
chogo? 

;57 Ng'at molony gi chik nodwoko ni en 
"Jal mane okeche." 

Eka Yesu nowachone ni, "Dhi kendo 
itim kamano." 

Yesu E Od Maritha Gi Mariam 

38 Kanoyudo Yesu gi jopuonjrene nie 
yo, nochopo gweng' kama dhako miluon- 
go ni Maritha norwake e ode. 39 Ne en gi 
nyamin mane iluongo ni Mariam, mane 
obet piny, e tiend Ruoth kowinjo gima 
owacho. ^To Maritha nodich gi tich 
mang'eny mane nyaka tim. Nodhiyo ire 
mopenjo ni, "Ruoth, ok idewo ni nyamera 
oweya atiyo mana kenda nyise mondo 
okonya!" 

41 Ruoth nodowoke ni, "Maritha, 
Maritha, iparori kendo ithagori kuom gik 
mang'eny kayiem, 42 to gimoro achiel 
kende ema dwarore. Mariam oseyicro 
gima ber moloyo kendo ok nomaye 
ngang'. 

Puonj Mar Yesu Kuom Lamo 

11 Chieng' moro Yesu ne lamo 
J. kamoro. Kane otieko, achiel 

kuom jopuonjrene nowachone ni, "Ruoth, 
puonja lamo, kaka Johana bcnde nopuon- 
jo jopuonjrene." 2 Nowachone " Ka ulamo 
to wachuru ni, 

"Wuonwa, nyingi mondo omi luor, 
pinyruok man obi. 3 Miwa 
odiechicng' kodiechieng' chiembwa 
mapile. 4 Wenwa richowa nimar 
wan bende waweyo ni ji duto mati- 
monwa marach. Kendo kik iterwa e 
tern." 

5 Eka nowachonegi ni, "Ka dipo ng'ato 
kuomu nigi osiepene to odhi dier otieno 
mi owachone ni, "Osicpna holae makati 
adek, 6 nikech osicpna moro mane, nie 
wuoth osebiro lima to aonge gimoro ma 
anyalo kcto e nyime. 

7 Eka jal mane nie ot nodwoke ni, "We 
chanda. Dhoot oselor, kendo nyithinda ni 
koda e otande. Ok anyal chungo kendo 
miyi gimora amora. 8 Akonu ni kata obedi 
ni ok onyal aa malo mondo omiye makati 
kaka osiepne, to nikech kinde ma ng'atno 
obiro oa malo mi miye moromo kaka 
odwaro. 

9 "Omiyo awachonu ni, "Kwauru to 
nomiu; dwaruru to unuyudi kendo 
duong'uru to noyawnu. 10 Nimar ng'ato 
ka ng'ato makwayo imiyo, ng'ato mad- 
waro nwang'o. kendo ng'ama duong'o, 
noyawne dhoot. 

n " En ng'a kuomu, wuone, ma ka 
wuodi okwai rech, to imiye mana thuol? 
12 Kata kokwayoi tong' gweno, imiye 
mana okela? 13 Ka un, ma un joricho 
kamano, ung'cyo kaka duchiw mich 
mabeyo ne nyithindu, koro Wuoro manie 
polo biro chiwo Roho Maler maromo 
nade nijoma nokwaye. 

Yesu Gi Belzebub 

14 Chieng' moro Yesu neriembo jachien 
ma momo. Kane jachien oa, ng'atno ma 
momo nowuoyo, kendo oganda nohum 
nono. 15 To moko kuomgi nowacho ni, 
"Beelezebub ruodh jochiende, ema ogolo- 
gojochiende oko." 16 Jomoko to noteme ka 



kwaye ranyisi moa e polo. 

17 Yesu nong'eyo parogi mi nowacho 
negi ni, " Pinyruoth mora amora 
mopogore owuon nyaka kethre, to ot 
mopogore kende biro gore piny. 18 Ka 
Satan opogore owuon, ere kaka pinyruod- 
he nyalo chungo? Awacho mani nikech 
uwacho ni ariembo jochiende oko gi teko 
Beelzebub. 19 Koro ka ariembo jochiende 
oko gi teko Beelzebub joma luwou to kara 
gologi gi teko mar ng'a? Emomiyo, 
ginibed jong'adnu bura. 20 To ka ariembo 
jochiende oko gi lwet Nyasaye to kare 
loch Nyasaye osebironu. 

21 Ka ng'at maratego, momanore gii 
lweny orito ode owuon to gige duto ritore 
maber. 22 To ka ng'at maratego moloye 
omonje mi oloye to omayo ng'atno gii 
lweny mane okete e genone, kendo oyako 
gige odhigo. 

2;i "Ng'at maok ni koda mon koda, 
kendo maok chok koda, keyo giga 

24 K a jachien marach osewuok oa 
kuom ng'ato odhiyo kuonde motwo 
komanyo kar yweyo to ok oyudi. Eka 
owacho niya, 'Abiro dok e oda mane 
aweyo.' 25 Ka ochopo, to oyudo ka ot oywe 
maler kendo ochan maber. 2<i Eka odhiyo 
kendo oomo jochiende abiriyo moko 
maricho moloyo, kendo gibiro gidak 
kanyo. To giko enni ngima ng'atno bedo 
marach moloyo, kaka nochalo mokwon- 
go." 

27 Ka noyudo Yesu wacho wechegi 
dhako moro maneni ei ogandano nowa- 
cho matek ni, "Miyo mane onyuoli kendo 
odhodhi oguedhi," 

28 Nodwoko niya, "Jogo moguedhi gin 
mana joma winjo wach Nyasaye kendo 
time." 

Ranyisi Mar Jona 

29 Ka noyudo oganda mcdore, Yesu 
nowacho ni "Ma en tieng' marach. 
Okwayo ranyisi mar honni, to onge ma 
ibiro miye makmana ranyisi mar Jona. 
;j(r To mana kaka Jona ne en ranyisi ne jo- 
Nineye e kaka Wuod Dhano biro bedo ni 

tieng'ni. 31 Ruoth ma dhako mar piny mil- 
ambo nochung' chieng' bura kaachiel gi 
tieng'ni kendo enong'adnegi bura, ni mar 
noa e tung' piny mondo owinj rieko 
Solomon, to koro nitie ng'ato ka 
maduong' moloyo Solomon. 32 Jo Nineve 
biro chung' e bura kaachiel tieng'ni kendo 
nongadnegi bura; nikech ka Jona ne 
oyalonegi to ne gilokore, to koro nitie 
ng'ato ka maduong' maloyo Jona. 

Taya Mar Ringruok 

33 "Onge ng'ato mamoko taya to okete 
kama obiro pondoe, kata e bwo sufuria. 
Kar timo kamano to okete ewi rachungi 
taya mondo jogo madonjo one ler. 
^Wang'i e taya mar ringri, ka wengegi 
ber, ringri duto opong' gi ler. To ka gi 
richo, ringri bende mudho opong'o. 
35 Omiyo, ncuru, ni ler manie iu ok en 
mudho. 36 Emomiyo, ka ringri duto 
opong' gi ler, kendo ka onge mudho 
kuome kamora amora to obedo maler 
chutho, mana ka gima ler mar taya rieny 
kuomi," 

Masirni Auchiel 

37 Kane Yesu osetieko wuoyo, Jafarisai 
moro norwake mondo gichiem kode, 
omiyo nodonjo iye kendo nobedo kodgi e 
mesa. 38 To jafarisai kanoneno ni Yesu ne 
ok okuongo ologo motelo ni chiemo, 
nowuoro. 

S9 Eka Ruoth nowachone niya, "Koro 
un Jafarisi ulwoko ng'e kikombe gidis to, 
gie chunyu to upong' gi wuoro kod timbe 
maricho. w Un joma ofuwo gi! Donge Jal 
mane ochueyo ng'e gik moko, ema 
nochueyo koda igi bende? 4, To chiwuru 
gima nie idis ne joma odhier, eka gik 
moko duto biro bedunu maler. 
42 Chandruok ochomou un Jo — Farisai, 
nikech uchiwo ni Nyasaye mich mar 
achiel kuom apar mar apoth gi odiclo, kod 
alode mamoko mag puodho, to ujwang'o 
ng'ado bura kare kod hero Nyasaye. 
Owinjore utim gik machien-go, ka ok 
uweyo mak utimo mokwongogo. 



43 "Chandruok ochomou un Jo 
—Farisai, nikech uhero kombe madongo 
moloyo e sunagoke kod mos e chirni. 
44 "Chandruok ochomou nikech uchalo gi 
liete moumore ma ji wuotho kuomgi ka 
ok ging'eyo. 

45 Achiel kuom jal molony e chik nod- 
woke ni, "Japuonj, ka iwuoyo kamano 
wan bende iyanyowa. 

4fi Yesu nodwoko ni "Un joma olony e 
chik, bende chandruok ochomou nikech 
umiyoji ting' mapek maok ting'o yot 
ngang', to un uwegi ok unyal konyogi 
ting'ogi kata mana gi lith lwetu. 

47 "Chandruok ochomou, nikech ugero, 
kendo umwono liete jonabi, to kwereu 
ema nonegogi. 48 Omiyo ka utimo kamano 
to koro unyiso ni uyie gi gima kwereu 
notimo, ma neginegogo jonabi, to un to 
koro umwono lietegi. 49 Kuom mano 
Nyasaye e riekone nowacho ni, 'Abiro 
oronegi jonabi gi joote, kendo moko 
kuomgi negi to moko ginisandi! 
50 Emomiyo ibiro keto remb jonabi 
mosechuer duto e wi tieng'ni nyaka aa 
remb jonabi mosechwer aa chakruok piny. 
51 Chakre remb Habil nyaka remb 
Zakaria, mane onegi e kind kendo mar 
misango kod kama ler. Ee awachonu ni 
tieng'ni ibiro kumo nikech mago duto. 

52 "Chandruok ochomou un joma 
olony e chik, nikech usemayo ji kifungu 
mar rieko. Un uwegi pok udonjo kendo 
joma donjo be usegeng' onegi. 

53 Ka Yesu noa kanyo, jo — Farisai gi 
Jopuonj Chik nochako kwede gi gero 
kendo ne gichande gi penjo mang'eny. 
r,4 Ka girito mondo gimake gimoro amora 
mane onyalo wacho. 

Siem Kod .Tip 

E kindeno, kane oganda mar ji 
£ mang'eny moromo alufe ne ose- 
chokore, makoro ginyonore giwegi Yesu 
nochako wuoyo mokwongo, gi jopuon- 
jrene kowacho niya, "Ritreuru ka utang' 
ni thowi mar jo- Farisai, ma en wuon- 
druok. 2 Onge gimoro mopandi maok bi 

fwenyore, kata malingling' ma ok 
nong'ere. ! Gima usewacho e mudho biro 
winjore e odichieng' e lela, kendo gima 
usekwodho citu ci ot maiye nolandi e wi 
tat ot. 

4 Awachonu osiepna, kik uluor jogo 
manego ringruok to bang'e ok ginyal 
timo gimoro moloyo. 5 To abiro nyisou 
jalo monego uluor: Luoruru jalno ma, 
bang nego ringruok, to en gi teko mar 
witou e ataro mar mach. Ee, awachonu, 
luoreuru. 6 Oyundi abich dongc ing'iewo 
otonglo ariyo kende? To kata acheiel 
kuomgi wi Nyasaye ok wilgo. 7 Chutho, 
kata mana yie wiu duto okwan. Kik uluor, 
nikech uloyo oyundi mang'eny. 

8 " Awachonu, ng'ato ang'ata mahula c 
nyim ji, Wuod Dhano biro hule e nyim 
malaike mag Nyisaye. 9 To ng'ato ang'ata 
mokweda e nyim ji en bende nokwede e 
nyim malaike mag Nyasaye. 10 Kendo 
ng'at ang'ata mowacho wach marach 
kuom Wuoud Dhano nowene, to ng'at 
mowach wach mar achaye kuom Roho 
Malcr ok nowene. 

u "Kokelu e sunagogi, e nyim jodongo 
gi jotclo, to kik uparru kuom kaka dud- 
wok weche ma odonjnugo, kata gima 
duwachi, ,2 nikech Roho Maler biro puon- 
jou e sano gima onego uwach. 

Ngeeh Jomoko Mofuwo 

i;j Ng'at moro mane ni ei oganda nowa- 
chone ni, "Japuonj nyis owadwa mondo 
opogna gikeniwa. 

14 Yesu noduoko ni, "Omera ng'ama 
oketa jang'ad hura katajathek e kindu?" 
15 Eka nowacho nigi ni, "Ritreuru! Beduru 
motang' ni kit wuoro duto; ngima mar 
dhano ok bedi ni mwandu mathoth ma 
en-go. 

"'Kendo nowachonigi ngero ni: puodh 
ng'at moro ma jamoko nochiek maber. 
17 Noparo e chunye ni, Ang'o monego 
atim? Aonge kama dakanie chamba.' 

I8 "Mi nowacho, 'Ma e gima abiro timo. 
Abiro muko dechena kendo gero moko 
madongo, kendo abiro kano chamba duto 



gi gigega kanyo. i;) Eka anawach gie 
chunya ni "In-gi gigi mang'eny maber 
misekano moromi kuom higni mang'eny. 
Koro ywe, chiem, methi kendo bed 
mamor. 

20 "To Nyasaye nowachone ni, 'In ng'a- 
ma ofuwoni! Kawuono gotieno ni ang' 
nokaw ngimani. Eka ng'ano mabiro kawo 
mago mise loso ni in iwuon?' 

21 "Mano e kaka nobed gi ng'ato ang'a- 
ta mokano gik moko ni en owuon to ok 
omew e yor Nyasaye. 

Kik Iparri 

22 Eka Yesu nowacho ni Jopuonjrene, 
"Emomiyo awachonu ni kik uparru kuom 
ngimau, kuom gima ubiro chamo, kata 
kuom dendu, kuom gima durwak. 
2;j Ngima duong' moloyo chiemo, dendi 
bende loyo lewni. 24 Paruru ane winy: 
Maok chwo bende ok gi kee, gionge gi 
kuonde keno kata dere; to Nyasaye pidho- 
gi. To un donge uber moloyo winy. 25 To 
ng'ano kuomu manyalo medo saa achiel e 
ngimane nikech oparorore? 2(i To kaka ok 
unyal timo mani matin-ni ang'o momiyo 
uparori kuom gik mamoko? 

27 Paruru ane kaka odanyo dongo. Ok 
giti kata chwecho. To kata kamano awa- 
chonu ni kata mana Solomon e 
rwakruokne malich ok rom kodgi. 28 Ka 
kamano e kaka Nyasaye rwako lum man e 
pap, ma kawuono en tie to kiny iwite e 
mach, to koro un dorwaku, machal nade, 
yaye un man-gi yie matin. 29 Kendo kik 
uket chunyu kuom gima dicham kata 
madi madhi, kik uparru kuom mago. 
30 Nikech joma ok oyie man e piny ringo 
kalawo gik ma kamago, Wuonu ong'eyo 
ni uchando gigo. ;31 To dwaruru piny 
ruodhe, eka magi bende biro medorenu. 

• i2 Kik uluor un kwcth matin, nikech 
Wuonu mor mar miyou piny ruoth. 
;j;j Lok gigi iyudgo pesa mondo imi joma 
odhier. Dwaruru okepc maok yiechi, 
mwandu manie polo maok rum kuma 
jakuo ok chopie kata olwende ok keth. 
•■^Nikech kama mwanduni nitie ema 

chunyi bcnde nitie. 
Rito 

35 "Rwakreuru kendo ikreuru ni tich 
bendc techeu obed ka liel, 36 ka joma rito 
ruodhgi maduogo koa e nyasi mar arus, 
mondo kobiro kendo oduong'o to giya- 
wone dhoot piyo. ;J7 Nobed maber ni jotich 
ma ruodhgi noyud karito c kindc moduo- 
go. Awachonu adicra ni norwakrc gi lawe 
mondo omigi chiemo, nomi gibed e mesa 
mi nobi mopognigi chiemo. ;j8 Nobed 
maber ni jotije ma ruodhgi noyud ka 
oikore kata ka obiro e arita mar ariyo kata 
mar adek gotieno. 39 To ng'euru ma 
maber ni kadine wuon ot ng'e saa ma 
jakuo biroe to dine ok oweyo ode otur gi 
jakuo. 40 Omiyo nyaka uikru, nikech 
Wuod Dhano biro biro saa ma ok 
ung'eyo." 

41 Petro nopenje, "Ruoth iwacho 
ngeroni ni wan koso ni ji duto?" 

42 To Ruoth noduoko, "En ng'a maja 
adier kendo majatelo mariek ma ruod- 
he miyo tich mar rito jotije miyogi 
chiembgi e saa mowinjore? 43 Jatijno 
none ber ka ruodhe oduogo moyude ka 
otimo kamano. 44 Awachonu adieri ni 
nokete mondo orit mwandune duto. 
45 To ka jatich owacho e chunye owuon 
ni, 'Ruodha, okawo ndalo mathoth 
kapok oduogo', mi ochako goyo jotich 
machuo gi mon kendo ochako chiemo 
kendo gi metho, kod mer. 4<i Ruodh jati- 
jno nobi e odiechieng' maok opar ni 
dobie kendo e saa maok ong'eyo, obiro 
ng'ade matindo tindo mi nokete gi 
joma ok oyie. 

47 Jatijno mong'eyo dwaro mar ruodhe 
to ok otem timo gima ruodhe dwaro 
nochwad mang'eny. 48 To mano maok 
ong'eyo to otimo gik mowinjore gi kum, 
to nochwad manok. Ng'ato ka ng'ato 
mose mi mang'eny nodwar kuome gik 
mang'eny to jal mose mi mang'eny 
mondo oriti, enopenje mang'eny moloyo. 



Ok Kuwe To Pogruok 

49 Asebiro mondo amok mach e- piny 
to mano kaka agombo ni mad ne bed ni 
osemoke! 50 Nitie batiso monego ayudi. To 
mano kaka chunya chandore nyaka chop 
otimre! 51 Uparo ni ne abiro mondo akel 
kuwe e piny? Ooyo to awachonu ni ne 
akelo mana pogruok. 52 Chakre kawuono 
kadhi nyime ji abich ma joot achiel biro 
pogorc, ji adek odok kon achiel to ji ariyo 
bendc ni koma chielo. 53 Gibiro pogorc, 
wuoro pogore gi wuode kendo wuowi 
bende pogore gi wuon, miyo nopogre gi 
nyare to nyako bende nopogre gi min, 
dayo nopogre gi chi wuode, chi wuowi 
bende nopogre gi damare. 

Ng'eyo Head Kiade Mabiro, 

54 Nowacho ni oganda ni " Kuneno ka 
boche polo chokore yo podho chieng' to 
piyo piyo uwacho ni koth biro chwe, to 
timore kamano! 55 Kendo ka yamb milam- 
bo kudho to uwacho ni oro biro to 
kamano e kaka timore. 56 Andhokegi! Ka 
ulony kuom rango chal mar piny gi polo 
to ang'o momiyo ok unyal ng'eyo gik 
matimore ndalogi? 

57 Nikech ang'o ok unyal ng'eyo ngima 
kare? 58 Ka idhi gi ng'ama odonjoni e 
nyim jang'ad bura, tern matek mondo 
iwuo kode kendo uwinjru kapod un eyo, 
ka ok kamano to obiro ywayi koteri ir 
jang'ad bura, to jang'ad bura biro keti e 
lwet askari to askari biro boli e jela. 
59 Awachoni ni ok niwuog oko nyaka ichul 
pesa duto. 

Lokreuru Kata Ulal 

IP Koro ne nitie jomoko mane nitie 
kJ e kindeno mane owacho ni Yesu 
wach kuom Jo- Galili ma rembgi Pilato 
noruwo gi misenginigi. 2 Yesu nodwoko 
ni, "Uparo ni Jo Galili-gi ne joricho 
moloyo Jo- Galili mamoko nikech 
negisandore kamano? -'Awachonu ni, 
"Ooyo! To ka ok ulokoru uweyo richou, 



LUKA 13:4 



88 



un bende duto unu tho kamano. 4 Kata 
japar gaboro ka manotho kanc ohinga c 
Silaom nopodho kuomgi- uparo ni negin 
joketho moloyo ji mamoko duto madak c 
Jerusalem? 5 Awachonu ni, Ooyo! To ka ok 
ulokoru uweyo richou un bende ubiro 
manatho." 

f 'Eka nogoyo ngeroni ni, "Ng'at moro 
ne nigi yadh ng'owo mopidho e puothe, to 
nodhiyo mondo orang olemo kuome, to 
ok noyudo mora amora. "Omiyo nowacho 
ni ng'at mane rito puodho ni, "Kuom 
higni adek asebedo kabiro kae kadwaro 
olemo e ng'owoni to ok aseyudo moro 
amora. Ng'ole igoyc piny. Ere gima dimi 
ocham lowo?" 

8 Ng'atno nodwoke ni, "Jaduong', yie 
iweye higani kende bang'e to abiro pure 
kendo medo ketone owuoyo. 9 Ka onyago 
olemo higa mabiro, manober, to, ka ok 
onyago, to nong'ole oko." 

Dhako Mong'ol Oehang Chieng' 
Sabato 

10 Chieng' S&ato moro Yesu ne puon- 
jo e achiel kuom sunagoke, u to dhako 
moro ne nikanyo mane jachien osemiyo 
obedo mong'ol kuom higini apar gaboro. 
Midekre nodole maok nonyal riere tir 
kata matin. '-Kane Yesu onene, nolu- 
onge obi nyime kendo nowachone ni, 
"Dhako ogonyi ibed thuolo ichangi e 
midekreni." 13 Eka noketo lwetene 
kuome, to gikanyono noriere tir kendo 
nopako Nyasaye. 

14 Jaduong' od lemo, mirima nomako 
nikech Yesu nochango dhakono chicng' 
Sabato, nowacho ni ji niya, "Nitie ndalo 
auchiel mitiyoc. Omiyo biuru mondo 
ochangu e ndalogo, to ok chieng' Sabato." 

15 Ruoth nodwoke ni, "Un joma wuon- 
dore! Donge ng'ato ka ng'ato kuomu 
gonyo rwadhe kata pundane e kul kotere 
oko mondo omiye pi? 16 Koro dhakoni, ma 
nyakwar Ibrahim, ma Satan oseketo 
kotweyo higini apar gaborogi mabor 
kama donge ber kogmye obed thuolo 
chieng Sabato oa e gima notweye?" 



17 Kane owacho mani, jogo duto mane 
pinge wigi nokuot. To ji mamoko nomor 
kod gik moko duto miwuoro mane otimo. 

Ngero Mar Koth Karadali Kod 
Thowe. 

18 Eka Yesu nopenjo, niya, "Ere kaka 
loch pinyruodh Nyasaye chalo? Ang'o 
madapimego? 19 Ochalo kod koth 
karadali, ma ng'ato nokawo kendo opidho 
e puothe. Nodongo mobed yien, to winy 
mag polo nogedo e bedene." 

20 Nopenjo kendo ni, "Ang'o ma dapim- 
go loch pinyruodh polo mar Nyasaye? 
Ochalo thowi ma dhako 21 kawo kendo 
oruwo ei mogo mang'eny, mi bang'e 
okuot. 

Dhoot Madiny 

22 Eka Yesu nodhiyo e taonde kod 
gwenge kopuonjo ji ka odhiyo Jerusalem. 
2;j Ng'ato moro nopenjo niya, "Ruoth, en 
mana ji manok emabiro kwo?" 

Nowacho nigi 24 "niya Temuru matek 
mondo udonj e dhoot madiny, nikech 
awachonu ni, ji mang'eny biro temo 
mondo odonj to ok gibi nyalo ngang'. 
25 Ka wuon ot nochung' kendo lor dhoot 
ubiro chungo oko ka uduong'o kendo 
sayo ni, 'Jaduong', yawnwa dhoot.' 

"To obiro dwokou ni, 'Ok ang'eyou 
kata kuma uae akia!' 

2f; "Eka ubiro wacho ni, "Ne wachiemo 
kendo metho kodi, bende ne ipuonjoe 
yorewa matindo.' 

27 "To obiro dwoko ni, 'Ok ang'eyou, 
kata kuma uae akia. Ayeuru kuoma un 
jomatimo maricho!" 28 "Ywagruok biro 
bedo kanymo, kod muodo lak, ka uneno 
Ibrahim, Isaka gi Jakobo gi jonabi duto 
manic Pinyruoth Nyasaye to un uwegi 
nowitu oko. 29 Ji, biro biro koa yo wuok 
chieng' kod yo podho chieng', gi nyadwat 
kod milambo, kendo gi bed e keregi e kar 
nyasi mar chiemo e Pinyruoth Nyasaye. 
30 Adiera chutho nitie jomoko makoro 
nichien mabiro telo, tojomotelo mabiro 
dong' chien." 

Cliuny Malit Mar Yesu Ni .Jerusalem 

sl Gi e kindeno Jofarisai moko nobiro ir 
Yesu kendo nowachone ni, "Ai ka kendo 
dhiyo kamachielo nikech Herode dwaro 
negoi." 

32 Nodwoko ni, " Dhiuru uwachne kib- 
weno, 'Abiro golo jochiende kendo 
changoji kawuononi gi kiny, to chieng' 
mar adek abiro chopo dwarona. 33 To kata 
kamano nyaka adhi nyime kawuononi, gi 
kiny kod orucha nikech adiera onge, jan- 
abi ma nyalo tho oko mar Jerusalem! 

34»Yaye, Jerasalem, Jerusalem, biro 
nego jonabi kendo chielo gi kite jogo 
moor iri, didi, masedwaroe mondo achok 
nyithindi kaachiel, mana kaka gweno 
choko nyithinde e bwombe, to ok useyie. 
35 Ne, odi odong' gunda. Awachoni, ok ini- 
nena kendo nyaka iniwach ni, " Ogwedh 
ng'ama biro e nying Ruoth.' " 

Yesu E Od Jafarisai. 

1a Chieng' Sitato moro, kane "Vesu 
odhiyo chiemo e od Jafarisai 
marahuma moro, nobedo ka ne ing'iye 
ahinya. 2 To e nyime kanyo netie ng'ato 
mane mbunda ohingo. ;! Yesu nopenjo Ja- 
Farsai kod jomolony e chik ni, "En gima 
owinjore gi chik mondo ochang ng'ato 
chieng' Sabato koso? 4 To ne giling' thi. 
Eka nokawo ng'atno, nochange kendo 
nowcye odhi. 

5 Eka nopenjogi ni, "Ka ng'ato kuomu 
nigi wuode kata rwadhe mopodho e soko 
chieng' Ssbato, donge diywaye igole oko 
mana gikanyono? 6 To negionge gima 
digiwachi. 

"Kane oneno kaka welo yiero kuon- 
degi mag bet moyiedhi, e kar mesa, 
nogoyo nigi ngeroni ni, 8 "Ka ng'ato 
oluongou e nyasi mar kisera to kik ibcd 
e kom moyiedhi, nimar dipo ka ng'ato 
moro mogen moloyoi oluongi bende. 
9 Eka ka ng'ama oluongou ji ariyogi ka 
obiro mowachoni ni, 'Mi jali komi.' 
Kamano eka wiyi nokuodi nyaka inidhi 
ikaw kom kar bet man chien moloyo. 
10 To ka oluongi e nyasi moro mar 



kisera kamoro to bed mana e kom man 
chien moloyo, mondo ka ng'at molu- 
ongino obiro to obiro wachoni ni, 
'Osiepa, sudi malo nyime kama berni! 
Kamano iniyud luor e nyim welo weti- 
ni duto." 1J Nimar ng'ato ang'ata mat- 
ing'ore malo nodwok piny, to jalo mad- 
wokore piny noting' malo." 

,2 Eka Yesu nowacho ni ng'at mane 
oluongeno ni, "Ka ichiwo chiemb 
odiechicng' kata chiemb otieno, kik ilu- 
ong mana osiepeni, oweteni kata wedeni, 
kata jogwcng'u momew, nimar ka itimo 
kamano, kamoro giniluongi chieng' moro, 
mi gichuli kar luong mane iluongigmo. 
13 To ka iloso nyasi, iluongjoma odhier, 
rang'onde gi pudhe kod muofni, I4 eka 
ibiro gwedhoi kata obedo ni ok ginyal 
chuloi, to nochuli chieng' chier mar 
jomakare." 

Ngero Mar Nyasi Maduong' 

15 Ka achiel kuom jogo mane ni kode e 
mesa nowinjo ma, nowacho ni Yesu ni, 
"Ogwedhi nga'tono mabiro chiemo e 
nyasi mar Pinyruoth Nyasaye." 

16 Yesu nodwoke ni, " Ng'at moro ne 
oloso nyasi maduong' kendo noluongo 
welo mang'eny. 17 Gi e kindeno mar nyasi 
nooro jotichne mondo onyisi jogo mane 
oluongi, 'Biuru, nikech gik moko duto 
koro oseikore. 

18 "To giduto machalre ne gichako 
wacho weche ma ginyisogo wuon nyasi 
gimomiyo ok ginyal biro. Jal mokwongo 
nowacho ni, 'Koro eka aseng'iewo puodho 
moro, to nyaka adhi mondo anene. Yie 
ing'wonna. 

19 Jal machielo nowacho ni, "Koro eka 
ang'iewo joge abich mag rweth pur, to 
adhiyo mondo atemgi, yie mondo ing'- 
wonna. 

20 Jal machielo pod nowacho bende ni, 
'Eka aa lendo, omiyo ok anyal biro.' 

21 "Jatich nodwogo kendo nowacho 
kamano ni ruodhe. Eka wuon ot nobedo 
mager kendo nowacho ni jatichne niya, 
"YVuogi idhi mapiyo e yore matindo kod c 

kuondc mopondo mag taon mondo ikel 
joma odhier gi rang'onde, muofni kod 
pudhe.' 

22 Jatich nowacho ni, 'Jaduong' gima 
nende ichokowa osetim, to pod thuolo 
nitie.' 

23 "Eka jaduong' nowacho ni jatichne 
ni, 'Wuogi idhiyo oko e yore madongo 
kod yore mag gweng' kendo ikel gibi 
gidonji, mondo oda opong'. 24 Awachonu 
ni, onge kata ng'ato achiel kuom jogo 
mane oluongi manobil chiemba.' " 

Nengo Mar Bedo Japuonjre Yesu 

25 Kaji mang'eny ne wuotho kod Yesu, 
eka nolokore irgi mowachonigi niya: 
26 "Ka ng'ato obiro ira, to ok okwedo 
wuon gi min kod chiege gi nyithinde, 
owete gi nyiminene ee, kata ngimane 
owuon- ok onyal bedo japuonjrena. 27 To 
ng'ato maok oting'o msalape owuon mi 
oluwa ok onyal bedo japuonjrena. 

28 "Ka dibed ni achiel kuomu dwaro 
gero ohinga. Donge obiro bedo piny 
mokwongo mondo okwan nengone 
mondo one ka en gi pesa moromo mar 
tieke? 29 Nimar ka oketo mise to ok onyal 
tieke, ji duto manenc biro nyiere, 30 ka 
giwacho ni, "Jali nochako gedo to ok 
onyal tieko." 

31 "Kata ka dibed ni ruoth moro dwaro 
dhiyo e lweny e kinde gi ruoth machielo. 
Donge mokwongo dobed piny mondo 
opar anena ka ji alufu apar ma en-go 
bende onyalo kedogo gi jal mabiro monje 
man-gi ji alufu piero ariyo? S2 Ka ok 
donyal, to obiro oro joote ka pod jal 
machielo pod ni kuma bor, mondo onyise 
ni odwaro mondo giwinjre e yor kuwe. 
33 Machalre kamano bende, ng'ato kuomu 
maok oweyo gige duto ok onyal bedo 
japuonjrena. 

34 "Chumbi ber, to ka ndhathe orumo, 
ere kaka dimiye obed gi ndhadhu kendo? 
s6 Ok owinjore ne tich lowo kata mana 
pidh owuoyo, omiyo ipuke oko. 

"Ng'at man gi it mar winjo, mondo 
owinji." 



Ngero Mar Rombo Molal 

Irf Koro josol osuru gi "joricho" 
kJ nochokore machiegni mondo 
giwinje. 2 To jo- Farisai gi Jopuonj Chik 
neng'ur kawacho ni, " Ng'atni rwako jori- 
cho kendo ochiemo kodgi." 

3 Eka Yesu nogoyo nigi ngero ni: 4 "Ka 
ng'ato kuomu dibedi ni nigi rombe mia 
achiel, to olalo achiel kuomgi. Donge 
dowe piero ochiko gochiko e pap kama ler 
kendo odhi omany rombo molal nyaka 
oyude? 5 To ka oyude, okcte e goke komor. 
6 kendo odhiyo dala. Eka oluongo 
osiepene gi jogweng'gi kaachicl, kowacho 
ni, "Moiuru koda, Aseyudo nyarombona 
mayandi olal. 7 Awachonu ni kamano e 
kaka mor nobedi e polo kuom jaricho 
achiel molok>re, moloyo mor kuom ji 
piero ochiko gochiko mabeyo maok dvvar 
lokruok. 

Ngero Mar Pesa Molal 

8 "Kata ka dibed ni nitie dhako man-gi 
silinge mamingli apar, to achiel olalne. 
Donge domok taya, kendo yweyo ot to 
omany maber ahinya mondo oyude? ! *To 
ka oyude, oluongo osiepene gi jogweng'- 
gi kaachicl, kowacho ni, 'Moruru koda, 
aseyudo pesana manolal.' 10 Mana 
kamano, awachonu e kaka mor e nyim 
malaika mag Nyasaye nobedie kuom jari- 
cho achiel molokore." 

Ngero Mar Wuowi Molal. 

11 Yesu nomedo wacho niya, "Ne nitie 
ng'ato moro mane nigi yawuowi ariyo. 
12 Wuowi machogo nowacho ni wuon 
mare ni, 'Wuora, pogna mwanduna ma 
mara, kuom mano nopogo yawuote ariyo- 
go mwandune. 

ls "Bang' ndalo manok ne mano, 
wuowi machogo nokawo gige duto, eka 
nowuok modhiyo e piny mabor to kuro 
notiyo gi mwandune e yor dak e ngima 
mar anjawo. 14 Kane osetieko gik moko 
duto, kech mager nowuok e pinyno duto, 
eka nochako bedo gi chando. 15 Eka nod- 
hiyo kochiwore owuon mondo oti ni 

japinyno, mane oorc e lawe mondo opidh 
ne ngurue. 16 "Nogombo mondo ocham 
opong'go iye opokla ma ngurue chamo, to 
bende onge ng'ato mane omiye gimoro. 

17 "Kane parone oduogDne, nowacho 
niya, 'Gin ji adi mondiki mag wuora man- 
gi chiemo moromogi, madong'. To an ka 
eri kech chama mar tho! 18 Abiro wuok 
kendo adog ir wuora mi anawache ni: 
Wuora, asetimo richo e nyim polo kendo 
e nyimi. 19 Ok awinjora koro oluonga ni 
wuodi; keta abed kaka achicl kuom jotich- 
ni. 20 Omiyo noa malo kendo nodhiyo ir 
wuon mare. 

"To kane pod en kuma bor, wuon mare 
nonene kendo kopong' gi kech kuome, 
noringo kodhiyo ir wuode, nokwake gi 
bade kendo nonyodhc. 

21 "Wuowino nowachone niya, 'Wuora, 
asetimo richo e nyim polo kendo e nyimi. 
Ok awinjora koro mondo oluonga ni 
wuodi.' 

22 "To wuon mare nowacho ni jotichne 
niya, 'Piyo piyo, keluru law maberie 
moloyo mondo urwakne. Ketneuru tere e 
lith lwete kendo wuoche mondo urwakne 
e tiendenc. 23 Keluru nyarwath machwe 
uyang'. Wachamuru wabed mamor. 
24 Nikech wuodani yande otho, to koro 
onwang'e.' Kamano negichako timo nyasi 
ka gimor. a5 "E kindeno, noyudo ka wuowi 
maduong' nie puodho. Kane obiro 
machiegni gi ot nowinjo wer gi miel. 
26 Omiyo noluongo achiel kuom jotich 
kendo nopenje ni en ang'o matimore. 
27 Nodwoke ni, 'Owadu oscduogo, to 
wuoru osenego nyarwath machwe nikech 
oscduogo kongima kendo maber.' 

28 "To wuowi maduong' mirima 
nomako, kendo notamore donjo e ot. 
Omiyo wuon mare nowuok oko odhiyo 
ire kendo nosaye mondo odonji. 29 To 
nodwoko wuon mare niya, 'Neye, higini 
gi duto asebedo katiyoni ka misumba 
kendo aserito katimo chikeni. To eka pok 
imiyoa kata mana nyadiel mondo ayang', 
abedgo mamor kod osiepena.' 30 To ka 
wuodi ni, moseketho gigcgi gi mon ma 



jochode ka obiro dala, to incgonc 
nyarwath machwe!' ,J1 "Wuon mare nowa- 
cho niya, 'Wuoda, in koda ndalo duto, 
kendo gik moko duto ma an-go' gin magi. 
;i2 To nyaka ne wabed mamor kendo bed 
moil, nikech owaduni yande otho to koro 

ongima, kendo yande olal to koro oyude!' 
n 

Ngero Mar Wuon Heh Mariek 

1/^ Yesu nowacho ne Jopuonjrene 
O niya. "Ne nitie jamoko moro, ma 
ng'at mane rito mwandunc ne odonjne ni 
ketho gige. 2 Omiyo noluonge ire kendo 
nopenje ni, 'En ang'o mawinjo kuomi ni? 
Chiw ane kwan kuom gigo duto mirito, 
nikech ok inyal bedo jarit giga kendo 
ngangT 

3 "Jarit nowachone en owuon ni, Abiro 
timo ang'o koro? Ruodha koro may a tija. 
Ok an ratego moromo ma dapur, to wiya 
kuot mondo akwechi. 4 Ang'cyo gima 
abiro timo, ma ka aweyo tich ka to ji biro 
rwakac utegi!' 

5 "Omiyo noluongo jogope ruodhe 
achicl achiel. Nopenjo mokwongo ni, 'In- 
gi gop ruodha maromo nadi? 

6 "Nodwoke ni, 'Galande mia aboro 
mag mo. Jarit tich nowachone ni, 'Bed 
piny piyo piyo, ikaw kitapi indikie ni, mia 
ang'wen.' 

7 "Eka nopenjo jal mar ariyo ni, 'In to, 
gopi oromo adi?' Nodwoke ni, 'Gunde 
alufu mag ngano.' 

"Nowachone ni, 'Kaw kitapini, indike 
ni mia ±)oro.' 

8 "Ruoth nopako Jarit gigc maok 
kareno nikech notiyo gi rieke. Nimar 
jopinyni ong'cyo tiyo mariek gi jowadgi 
moloyo jogo mag chieng'. 9 Awachonu ni, 
tiuru gi mwandu mag piny mondo umak- 
go osiepe ne un uwegi, mondo ka orumo, 
norwaku c kar dak manyaka chieng'. 

10 "Ng'at minyalo geno gima tin injal 
gene bende gi gik mang'eny ma to ngat 
ma ok jadiera gi gima tin bende ok njal 
gadiera gi gik mang'eny. u Emomiyo ka 
ok usebedo joadiera e tiyo gi mwandu 

mar pinyni, ngano mabiro genou gi 
mwandu madier? 12 To ka ok usebcdo 
joadicra gi mwandu ng'at machielo, 
ng'ano madimiu mwandu ma maru- 
uwegi? 

13 "Onge jatich manyalo tiyo ni ruodhi 
ariyo. Nimar obiro sin gi achiel to ohero 
machielo, kata obiro chiwore ni achiel to 
ochayo machielo. Ok inyal tiyo ni Nyasaye 
kendo ni Pesa." 

I4 .Jo- Farisai mane ohero pesa nowinjo 
magi duto kendo neginyiero kagijaro 
Yesu. 15 Nowachonigi ni, "Un ema uke- 
toru kare uwegi e wang' ji, to Nyasaye 
ong'eyo chunyu. Gima okaw ni ber 
ahinya gi ji, kuom Nyasaye en gima 
ichayo. 

Puonj Mamoko 

1(i "Chik kod Jonabi nolandi nyaka chop 
ndalo mar Johana. Chakre kanyo, wach 
maber mar Pinyruodh Nyasaye osebedo 
kilando, kendo ng'ato ka ng'ato riyore 
mondo odonjie. 17 To yot mondo polo gi 
piny orum, moloyo ka nukta achiel 
matinie moloyo mar chik ok lal. 

I8 "Ng'ato moriembo chiege kendo 
okendo dhako machielo, otimo tim chode, 
to ng'at mokendo dhako ma chwore 
oriembo, to en bende otimo tim chode. 

Jamoko Kod Lazaro 

19 "Ne nitie jamoko moro mane rwako 
lewni mokikore kendo mareprep mabeyo 
ma nengogi tek, kendo nodak e ngima 
mamalo mar mor ndalo duto. 20 E dho- 
rangayc noketie jakwecho miluongpni 
Lazaro, ma adhonde nopong'o dende 
21 kendo nogombo chamo ng'injo molwar 
e bwo mesa jamoktno. Kata mana gucgi 
bende nobiro minang' adhondege. 

22 "Saa nochopo ma jakwecho notho 
kendo malaika noting'e, otere e bath 
Ibrahim. Jamoko bende notho kendo 
noike. 2S Kane en e Piny Joma otho 
kisande mailt, nong'yo malo to noneno 
Ibrahim gi kuma mabor kod Lazaro e 
bathe. 24 Omiyo noluonge kowacho niya, 



'Wuora Ibrahim kecha kendo or Lazaro 
olut lith lwete e pi mondo okwena lewa, 
nikech an-gi rem malit e ligegani.' 

25 "To Ibrahim nodwwoke ni, 'Wuoda, 
parie ni e ndalo mar ngimani ne iyudo gik 
mabeyo, ka Lazaro to ne yudo gik mari- 
cho, to koroni oneno maber ka eri, to in 
inie rem malit. 2fi To bende moloyo ne 
mano duto, e kindwa kodi nitie hoho 
mang'ongo moseketi, mondo otam jogo 
madwaro aa ka obi iru kata ng'ato ok nyal 
ng'ado oa koru obi irwa koni. 

27 "Nodwoko ni, 'Koro akwayoi, wuora, 
or Lazaro odhi od wuora, 28 nimar an-gi 
owetena abich. Odhiyo osiemgi, mondo 
kik gin bende gibi e kar sand malitni.' 

29 "Ibrahim nodwoke ni, 'Gin kod 
Musa gi Jonabi, owinjore gi winjgi.' 

30 "Nowacho ni, 'Ooyo wuonwa 
Ibrahim, to ka ng'ato oa kuom joma otho 
modhi ir gi, ginyalo lokore.' 

31 "Nowachone ni, 'Ka ok ginyal winjo 
Musa gi Jonabi, ok ginyal yie winjo kata 
ng'ato chier aa kuom joma otho.' " 

Richo, Yie, Heh 

I^j Yesu nowacho ni jopuonjrene 
/ niya, "Gik mamiyoji timo richo 
ochunore ni nyaka bedie, to okuong' jalo 
makelo gigo. 2 Da obedo maber ka otwene 
pong' e ng'ute, mi onyumego e nam 
moloyo komiyo achiel kuom jomatindogi 
otim richo. 3 Omiyo ritreuru uwegi, 

"Ka owadu otimo richo, kwere, to ka 
olokore, wene. *Ka otimoni richo 
nyadibiriyo odiechieng' achiel to obiro iri 
nyadibiriyo kendo owacho ni, 'Alokora, 
wene.' 

5 Joote nowacho ni Ruoth niya, "Med 
yicwa." 

<; Nodwoko ni, "Ka un gi yie matinie 
kaka koth karadali, unyalo wacho ni yadh 
ng'owoni ni pudhri i mondo ipithri e nam' 
to da owinjou motimo kamano. 

7 "Ka dibed ni nitie achiel kuomu man- 
gi jatich mapurone kata makwayo rombe. 
Dowachne jatichne koa e puodho ni, "Bi 
koroni kendo ibed piny mondo ichiem? 

8 Donge dowachne mana ni, losna chiem- 
ba mar otieno, ikri mondo imiya acham 
kendo madho, eka bang'c inyalo chicmo 
kendo metho? ! 'Dogo ni jatichneno eroka- 
mano nikech notimo gima nowachone 
notim? 10 Omiyo un bende, ka usetimo gik 
moko duto maneonyisu mondo utim, 
onego uwach ni, wan mana jotich aticha 
ma ok owinjore wasetimo mana tichwa." 

Jodhoho Apar Ochangi. 

n Koro e yo kane odhiyo Jerusalem, 
Yesu nowuotho e kind Samaria gi Galili. 
12 Ka noyudo odonjo e dala moro, ji apar 
man-gi dhoho noromo kode. Negichungo 
mabor 13 kendo negiluongo gi duol 
maduong' ni, "Yesu, Ruoth! Kechwa!" 

14 Ka nonenogi, nowacho niya, 
"Dhiuru, unyisru uwegi nijodolo." To 
kane gidhi, negipuodhore. 

15 Achiel kuomgi, kane oneno ni 
osechange, nodok ir Yesu, kopako 
Nyasaye gi duol maduong'. 16 Nogore 
piny e tiend Yesu kendo nogoyone eroka- 
mano- to ne en ja Samaria. 

17 Yesu nopenjo ni, "Donge ji apar duto 
nopuodhi? Ere ji ochiko mamoko? 
18 Onge ng'ato madineyudre kuomgi 
monego duogi mondo omi Njasaye pak, 
mana japiny moro nononi kendo ema 
oduogo? 19 Eka nowachone niya, "Chungi 
kendo idhi, yieni osemiyo ibcdo mangi- 
ma." 

Bin* Mar Pinyruoth Nyasaye 

20 Chieng' moro, kane openje gi jo- 
Farisai kinde ma pinyruodh Nyasaye 
nobiye, Yesu nodwokogi ni, "Pinyruodh 
Nyasaye ok bi mana kaka uparoe ka 
uneno, 2I kata ji ok nowach ni, Eri go, kata 
ni, Ee cha go cha, nikech pinyruodh 
Nyasaye nic eiu." 

22 Eka nowacho ni jopuonjre ni, "Ndalo 
biro ma unugomb nenoe chieng' achiel 
kuom ndalo mag Wuod Dhano, to ok 
ununene. 23 Ji biro wachonu ni, En kucha! 
Kata ni, En ka, kik uring udhi bang'gi. 
24 Nikech ndalo mar Wuod Dhano nobed 



machalo ka mil polo ma piatore e kor polo 
koa konchiel nyaka komacheilo. 25 To 
mokwongo nyaka one masiche mang'eny, 
kendo tieng'ni nodage. 

2<i "Mana kaka ne en e ndalo mag 
Nowa, e kaka biro bedo bende e ndalo 
mag Wuod Dhano. 27 Ji ne chiemo kendo 
metho, chwo ne kendo bende nyiri ne 
ikendo nyaka nochopo chieng' ma Nowa 
nodonjo e yie. Eka pi mar ataro nobiro 
motiekoji duto. 

28 "Kamano e kaka nechalre e ndalo 
mag Lut, ji ne chiemo, kendo metho, ne 
gingiewo kendo negiloko ohala, bende 
negipitho kendo gedo. 29 To chieng' mane 
Lut oa Sodom, mach kod kite malicl 
mager nolwar koa e polo kendo notiekogi 
duto. 

30 "Kamano kaka obiro bedo e ndalo 
ma Wuod Dhano nofwenyre. 
31 Odiechieng'no onge ng'ato manobe- 
die e wi tat ot, man-gi gige ei ot, 
manolor mondo ogolgi. Machalre gi 
mano, onge ng'ato manic puodho man- 
odog dala ne gi moro amora. £J2 Paruru 
chi Lut! 3S Ng'ato matemo reso ngi- 
mane, ngimane biro lalne, to ng'atno 
ma ojwang'o ngimane, nores ngimane. 
;j4 Awachonu ni, otienono ji ariyo nobed 
e otanda achiel: achiel ibiro kawo to 
machielo nowe. 35 Mon ariyo biro bedo 
karego cham kaachiel, achiel nokaw, to 
machielo nowe. 36 Chwo ariyo nobed e 
puodho, achiel ibiro kawo, to machielo 
nowe." 

;n Eka negipenje niya, "Mano notimre 
kanye, Ruoth?" 

Nodwokogi ni, " Kama ringruok 
motho nitie, ema achudhe chokore." 

Ngech Chi Liel Mauri en. 

1q Eka Yesu nogoyo ngero ni jop- 
O uonjrene mondo onyisgi gibed 
ka gilamo kinde duto kendo kik chuny gi 
aa. 2 Nowachonigi niya, "E taon moro ne 
nitie jang'ad bura mane ok oluoro 
Nyasaye kata ok odewo ji. 3 To ne nitie chi 
liel moro e taondno mano bedo kadhiyo 

ire pile gi ywakne kakwaye ni, 'Yie ing'ad- 
na bura e kinda gijal mahinyani! 

4 Kuom kinde moko moromo nodagi, to 
bang'e mogik nowacho kende owuon ni, 
kata obedo ni ok aluoro Nyasayc kendo ok 
adewo ji kamano 5 to nikech chi lielni 
osiko chanda, abiro neno ni ang'adone 
bura kare, mondo kik ojoga oola gi birone 
ira pile!" 

6 To Ruoth nowacho niya, "Winjeuru 
gima ne jang'ad bura maok kareno owa- 
cho! 7 To donge Nyasaye biro ng'ado bura 
kare ni joge moyier, maywakne 
odiechieng' gi otieno? Obiro tamore 
maok owinjgi koso? 8 Awachonu ni, obiro 
neno ni ong'adnigi bura kare kendo 
mapiyo. Kata kamano, ka Wuod Dhano 
biro, bendc obiro yudo yie e piny? 

Ngero Mar .la Farisai Gi Jasol Usuru. 

9 Ni joma nogenore giwegi ni gin 
jomakare kendo mane ochayo ji mamoko 
duto, Yesu nogoyo nigi ngeroni ni: 10 "Ji 
ariyo nodhiyo lemo ei hekalu, achiel ne en 
ja- Farisai to machielo ne jasol osuru. n Ja 
Farisai nochungo kendo lamo kuome 
owuon niya: "Nyasaye, agoyoni eroka- 
mano ni ok an kaka ji mamoko — ma 
jomecho, jomatimo maricho, jochode- 
kata mana kaka jasol osuruni. 12 Ariyo 
kech maok achiem diriyo e juma ka juma, 
kendo achiwo achiel kuom apar mar gigo 
duto manwang'o. 13 To jasol osuru 
nochungo mabor. Ne ok onyal kata mana 
ng'iyo polo malo, to nogoyo kore kendo 
nowachoni, Nyasaye, kecha an jaricho. 

14 Awachonu ni ng'atni, maok ng'at 
machielono, nodhiyo dala ka en kare e 
nyim Nyasaye. Nikech ng'ato ka ng'ato 
mating'ore malo owuon nodwoke piny, to 
ng'at madwokore piny noting' malo. 

Nyithiiido Matindo Gi Yesu 

1 5 Ji nekelo nyithindo matindo ir 
Yesu, mondo omulgi. Kane jopuonjrene 
noneno mano negikwerogi. 16 To Yesu 
noluongo nyithindo ire kendo nowacho 
ni, " Weuru nyithindo matindo obi ira, 



to kik utamgi, nikech pinyruodh 
Nyasaye en mar jo-machal ka magi. 
I7 Awachonu adiera ni, ng'ato ma ok 
orwako pinyruodh Nyasaye kaka 
nyathi matin ok onyal donjoe." 

Jamoko Ma Ruoth 

18 Ruoth moro nopenje ni, "Japuonj 
maber, en ang'o manyaka atim mondo 
acham ngima manyaka chieng'?" 

19 Yesu nodwoke ni, "Ang'o momiyo 
iluonga ni ng' ama ber? Onge ng'ama ber- 
makmana Nyasaye lendc. -°Ing'eyo chikc 
ni, ' Kik iterri, kik ineki, kik ikwal, kik 
ihang wach kendo ni luor wuoru gi 
meru." 

21 Nodwoke ni, "Magi duto ne aserito 
nyaka aa rawera." 

22 Ka Yesu nowinjo ma, nowachone ni, 
" Pod irem gimoro achiel. Lok gigi duto 
ma in-go pesa, mondo ipog joma odhier, 
eka inibed gi mwandu e polo. Eka iduog 
iluwa." 

23 Kane owinjo ma, nobedo mokuyo 
ahinya, nikech ne en ng'at ma jamoko 
maduong'. 24 Yesu nong'iye kendo nowa- 
chone ni, "Mano kaka tek ni joma nigi 
mwandu donjo e pinyruoth Nyasaye. 
25 Chutho, yot ni ngamia kadho e wang' 
sandan, moloyo jamoko donjo e 
pinyruoth Nyasaye. 

2,i .Jogo manowinjo mani nopenjo ni, " 
En ng'ano kare manyalo kwo? 

27 Yesu nodwokogi ni, "Gino maok 
nyalre gi dhano, nyalorc gi Nyasaye. 

28 Petro nowachone ni, "Waseweyo gik 
moko duto, ni nyaka waluwi!" 

29 Yesu nowachonigi ni, "Awachonu adier 
ni, onge ng'ato moseweyo dalane kata 
jaode gi owetene, kata jonyuolne, kata 
nyithindo nikech piny ruoth Nyasaye so ok 
norem mak oyudo nyadi mang'eny 
marome e tieng'ni kendo e tieng' mabiro, 
noyud ngima manyaka chieng'. 

Yesu Oehako Okoro Kendo Kuom 
Thone. 

31 Yesu nokawo Jiapar gariyo tenge 

kendo nowachonigi niya, "Wadhiyouru 
nyaka Jerusalem, to gigo duto maneondi- 
ki gijonabi kuom Wuod Dhano ibiro 
timogi. ;!2 Ibiro chiwe ni joma ok jo- 
Yahudi. Gibiro jare, giniyanye, ka ging'u- 
lo olaw kuome, kendo ginichwade ma 
gininege. :VA To enochier kendo chieng' 
mar adek," 

;i4 Jopuonjre ne ok owinjo tiend weche- 
gi moro amora. Ticnde nopandnigi, 
kendo ok ne ging'eyo gima ne owuoyo 
kuome. 

Jakwecho Ma Muofu Qneno 

35 Ka Yesu nesudo machiegni gi Jeriko, 
ng'at moro mamwofu nobedo piny e bath 
yo ka okwecho. 36 Kane owinjo ka oganda 
kadho, nopenjo ni en ang'o matimore. 
;!7 Negidwoke ni, " Yesu ja- Nazareth ema 
kadho." 

;i8 Noluongo matek ni, "Yesu, Wuod 
Daudi, kecha!" 

39 To jogo manotelo e yo nokwere 
kendo nowachone ni ling' thi, to nomedo 
goyo koko ni, "Wuod Daudi, kecha!" 

40 Yesu nochungo kendo nochiko 
mondo okel ng'atno ire. Kane obiro 
machiegni, Yesu nopenje ni, 41 "Ang'o 
midwaroa mondo atimni?" Nodwoko ni, 

"Ruoth, adwaro mondo anen." 

42 Yesu nowachone ni, "Nen! Yieni ema 
ochangi." 4;j Gikanyono wang'e noyepo 
moneno kendo noluwo Yesu, kopako 
Nyasaye. Ka ji duto noneno mano, ne 
gipako Nyasaye. 

Zakayo Jasol Osuru 

I^v Yesu nodonjo Jeriko kendo 
Cs nowuotho kokadho. 2 Ng'ato ne 
nitie kanyo ma nyingc Zakayo; ne en jasol 
osuru maduong' kendo ne en jamwandu 
• s Ne odwaro neno ni Yesu en ng'a, to 
nikech ne en nyadundo ne ok onyal, 
nikech oganda. 4 Omiyo noringo dhiyo 
motelo kendo noidho yadh ng'owu 
mondo onene, nikech Yesu ne biro kuro. 

5 Ka Yesu nochopo kanyono, nongiyo 
malo kendo nowachone ni, "Zakayo, lor 



piny piyo. Tinendeni nyaka abed e odi." 
6 Omiyo Zakayo nolor mapiyo kendo nor- 
wake gi mor. 

"Ji duto noneno ma to kendo 
negichako ng'ur, kagiwacho ni, "Osedhi 
bedo wendo jaricho!" 

8 To Zakayo nochungo malo kendo 
nowacho ni Ruoth niya, " Ne Ruoth! Sani 
kendo koroni nus mar giga ni jochan, to 
kapo ne asewuondo ng'ato e gimoro 
amora, abiro chule kaduokone maromo 
nyadi ng'wen." 

9 Yesu nowachone niya, "Kawuono 
warruok osebiro c odni, nikech jali bende 
en nyakwar Ibrahim. 10 Nikech Wuod 
Dhano nobiro mondo omany kendo owar 
mano manolal." 

Ngech Siting' Alufu Achiel, Achiel 

n Kane pod giwinjo mani, nodhiyo 
nyime kogoyonigi ngero, nikech 
nochiegini gi Jerusalem, kendo ji neparo 
ni pinyruoth N)asaye biro betie mapiyo. 
12 Nowacho niya, "Ng'at moro marahuma 
nodhiyo e piny maber mondo oyiere 
ruoth kendo eka oduogi. 13 Omiyo nolu- 
ongo jotichge moko apar kendo ne 
omiyogi siling' alufu achiel, achiel. 
Nowachonigi niya, "Keturu pesagi e tich, 
nyaka aduogi." 

14 To joge nosin kode kendo negioro 
joote modhiyo ire mondo giwach ni, "Ok 
wadwar ng'atni mondo obed ruodhwa. 

15 Kata kamano, ne okete ruoth, kendo 
nodok dala. Kendo noluongo jotichne 
mane omiyo pesa, mondo oyud ni en 
ohala manade magisc yudo. 

,fi Ng'at mokwongo nobiro kendo 
nowacho niya, "Jaduong' siling' alufu 
achiel, osenywolo silingc alufu apar moko. 

17 Ruoth nodwoko niya, "Otimore 
maber, jatichna maber! 'Nikech isebedo 
ng'at mogen e gima matin ahinya, koro 
bed ruodh mier madongo apar. 

18 "Ng'at mar ariyo nobiro kendo 
nowacho niya, 'Jaduong', siling' alufu 
achiel osenywolo silinge alufu abich 
moko. 

19 Ruodhe nodwoke niya, 'Bed ruodh 
micr madongo abich. 

20 Eka jatich machielo nobiro kendo 
wacho niya, 'Jaduong', siling' alufu achiel 
eri, nasckane kapande aboyogo gi nanga. 
21 Ne aluori, nikech in ng'at makoch. In 
ikawo gino mane ok ikano, kendo ikayo 
mano mane ok ichwoyo. 

22 "Ruodhe nodwoke niya, 'Abiro 
ng'adoni bura koluwore kod wachni, in 
jatich marach! Kara in ne ing'eyo ni an 
nga't makoch, kendo ni akawo gima ne ok 
akano, bende akayo gima ne ok achwoyo! 
2;i Marang'o ne ok iketo pesanano e bengi, 
mondo kane aduogo, to ne anyalo kawe 
kod ohala. 

24 "Eka nowacho ni jogo manochungo 
kanyo niya, " Kawuru silinge alufu achiel 
ugol kuome kendo umi jalno man-gi sil- 
ing alufu apar." 

25 "Negiwacho niya, 'Jaduong' donge 
en-gi siling' alufu apar.' 

2(i " Nodwoko niya, "Awachonu ni ng'a- 
to ka ng'ato man-go, ibiro medo 
mathoth, to jalo ma onge go, kata mano 
ma en-go nomaye. 27 To wasikago mane 
ok dwar mondo abed ruodhi gi — kelgiuru 
ka kendo neggiuru e nyima.' " 

Donjo Gi Loch Marahuma 

28 Bang' ka Yesu nosewacho mani, nod- 
hiyo nyime, kodhiyo malo e Jerusalem. 
29 Ka nosudo machiegini gi Bethfage kod 
Bethania e got miluongo ni Got Zeituni, 
nooro Jopuonjrene ariyo, nowachonigi 
niya, so " Dhiuru e dala man nyimu cha, to 
kaka udonjo e iye, ubiro yudo nyathi 
kanyna motue. Gonyeuru kendo ukele ka. 
31 Ka ng'ato moro openjou ni, Ang'o 
momiyo ugonye ? Uwachne ni, Ruoth 
dware." 

S2 Jogo maneoor motelo nodhiyo kendo 
negiyude mana kaka nosenyisogi 33 Kane 
oyudo gigonyo nyathi kanynano, wuon 
nopenjogi, " Ang'o momiyo ugonyo 
nyathi kanyna?" 

34 To jopuonjre noduoke mayot ni, 
'Ruoth dware," 



35 Negikele ir Yesu, ncgipedho lepgi e 
dieng'e nyathi kanyna kendo negiketo 
Yesu kuome. 36 Kane owuotho odhi, ji 
nopedho lepgi e yo. 

37 Kane ochopo machiegni gi kama yo 
lorgo piny dhi Got Zeituni, oganda 
mangima mar jopuonjre nochako pako 
Nyasaye gi ilo kod duonde man malo 
kuom honni duto mane giseneno niya: 

ss"Ogwedh Ruoth mabiro e nying 

Ruoth Nyasaye! Kuwe obedi e polo. 

kendo duong obedi malo chutho." 

39 Jofarisai moko ei oganda nowacho ni 
Yesu ni, " Japuonj, kwer jopuonjreni." 

40 Nodwoko niya, " Awachonu ni; kata 
ka di giling', to kitegi biro goyo koko." 

41 To kane osudo machiegni gi 
Jerusalem kendo noneno dalano 
maduong' noywage, 42 to nowacho niya, " 
Ka da in iwuon bed mana ni ing'eyo 
tinendeni gima nyalo kelo ni kuwe-to 
koro ogeng'ore ne wang'i. 4 ' 5 Ndalo biro 
bironi ma wasiki biro chielo ohinga 
mogeng'oi kendo moluoroi, kendo okun- 
yoni bur koni gi koni 44 Ginigoyi piny, in 
gi nyithindi ei ohingani ok giniwe kidi 
moro e wi wadgi, nikech ne ok ing'eyo 
kindc ma Nyasaye biroe iri." 

Yesu E Hekalu 

45 Eka nodonjo e hekalu kendo nochako 
riembo oko jogo mane loko ohala. 
4f; Nowachonigi niya, " Ondiki ni, "Oda 
nobed od lamo; to un to useloke od jome- 
cho. 

47 Ndalo ka ndalo nopuonjo e hekalu. 
To jodolo madongo, jopuonj chik kod 
jotelo mag ji netemo mondo ginege. 48 To 
ne ok ginyal yudo yo mar timo kamano, 
nikech ji duto norwako wachne. 

Openj Teko Mar Yesu 

Chieng' moro achiel kane opuon- 
jo ji ei agoch hekalu, kendo noya- 
lo injili, jodolo madongo gi jopuonj chik, 
kaachiel kod jodongo nobiro ire. 
2 Ncgiwachone niya, "Nyiswae, en teko 

mane ma itimogo gigi. Ng'ano momiyoi 
teko ni?" 

;i Nodwoko niya, "An bcnde abiro pen- 
jou penjo. Nyisauru, 4 batiso mar Johana — 
ne oa e polo koso noa kuom ji?" 

5 Negiwuoyo c kindgi giwegi kendo 
wacho niya, "Ka wawacho ni, 'Noa e polo, 
obiro penjo ni, 'Ang'o momiyo ok ne uyi- 
eye?" 6 To ka wacho ni, 'Oa kuom ji, ji 
duto biro chielowa gi kite, nikech negiyie 
ni Johana ne en janabi." 

7 Omiyo negi dwoko niya, "Ok 
wang'eyo kuma ne oaye." 

8 Yesu nowacho niya, "Kata an ok abi 
nyisou ni giteko mane ma atimogo gigi." 

Ngech Jopur 

! 'Nodhiyo nyime kogoyo nigi ngero ni, 
"Ng'ato nopidho puoth mzabibu, noweye 
ne jopur moko kendo nodhiyo kumoro 
kuom ndalo mang'eny 10 E kinde mar 
keyo nooro jatich ir jopur mondo gimiye 
olemo moko mar puoth mzabibu. To 
jopur nogoye kendo noriembe gi lwete 
nono. n Nochako ooro jatich machielo, to 
jali bende negigoyo kendo timone tim 
wichkuot, kagiriembe gi lwete nono. 
12 Nooro kendo ng at mar adek, to negi- 
hinye magimiyo obedo gi adhonde kendo 
giriembe oko. 

13 "Eka wuon puoth mzabibu nowacho 
niya, Abiro timo ang'o? Abiro oro wuoda 
mahero, kamoro dipo ginyalo winje!' 

I4 To ka jopur nonene, ne giwacho 
wach ni 'Jali e wuod wuon lowo, kendo 
negiwacho, 'wanegeuru, to mwandu mar 
girkeni nodong'nwa! I5 Omiyo negidhire 
gigole oko mar puoth mzabibu kendo 
neginege. 

"Ang'o ma wuon puoth mzabibu notim 
negi?" lfi Obiro biro mondo oneg jopurgo 
kendo chiwo puoth mzabibuno ni 
jomoko." 

Kaji nowinjo mani, ne giwacho niya, 
"Gima kama kik timre!" 

17 Yesu nong'iyogi kochomo wang'e 
kuomgi kendo nopenjo niya, "Kara ere 
tiend gino mondiki: 



"Kidi mane jogedo okwedo oscdoko 
rariw mar ot. 

,8 Ng'ato ka ng'ato mopodho kuom 
kidino notur matindo tindo, to jalo ma 
ogore kuome noregre ka buru." 

19 Jopuonj chik kod jodolo madongo ne 
manyo yo mondo gimake mapiyo, nikech 
neging'eyo nosegoyo ngeroni kuomgi. To 
negiluoro ji. 

Golo Osuru Ni Kaisari. 

20 Ka giritogo maok giweyonc thuolo, 
negioro jombetre, mane wuondore ni gin 
joadiera maonge wach marach. Negigeno 
ni digi mak Yesu e gimoro mowacho 
mondo omi gimake gitere e loch kod teko 
mar ruoth. 21 Omiyo jombetrego nopenje 
niya, "Japuonj wange'yo ni iwacho kendo 
ipuonjo yo mar Nyasaye koluwore kod 
adiera. 22 En kare mondo wagol osuru ni 
Kaisari koso ok kare? 

23 Noneno obadho mane gichikone to 
nowachonigi niya, 24 "Nyisauru siling' 
kidoni kod nying' man kuome gin mag 
ng'a?" 

25 Negiduoko ni, "mag Kaisari." 

Nowachonigi ni, "Kara, chiwuru ni 
Kaisari gi kaisari, to ni Nyasaye gi 
Nyasaye." 

2fi Ne ok ginyal make kuom gima 
nosewacho kanyo e nyim ji kendo ka 
giwuoro duokone, negiling' thi. 

Cliier Kod Kend 

27 Jo- Sadukai moko, ma wacho ni chier 
onge, nobiro ir Yesu kod penj 
28 Negiwacho niya, " Japuonj, Musa 
nondikonwa ni ka owadgi ng'ato otho 
kendo oweyo chiege ma onge nyithindo, 
owadgi nyaka kend chi lielno mondo ony- 
wolgo nyithindo, ni owadgi. 29 Koro ne 
nitie owete iiriyo. Wuowi makayo nok- 
endo dhako, to notho ka ok onywolo 
nyathi. 30 Wuowi mar ariyo ;!1 kendo 
bang'e wuowi mar adek ne jokende, to 
machalre kamano wuowi mar abiriyo 
notho, maok ginywolo nyithindo. 

;j2 Gikone, dhakoni bende notho. 33 Koro, 
chicng' chicr obiro bedo chi ng'a, nimar 
jiabiriyogo nokende? 

34 Yesu noduoko niya. "Ji me piny e 
kindeni kendo kendo ikendo. 35 Tojogo 
mowal ni owinjore mondo obedie e piny 
mar tieng mabiro kendo e chier aa e tho 
ok bi kendo kata ok nokendi ngang', 36 to 
bende ok ginitho kendo ngang'; nimar 
gichalo gi malaike. Gin nyithind Nyasaye, 
nikech gin nyithind chier. 37 To kuom 
bungu maliel, Musa nonyiso bende ni 
jomotho chier, nimar noluongo Ruoth 
Nyasaye, ni, Nyasach Abraham, kendo 
Nyasach Isaka kod Nyasach Jakobo. 38 Ok 
en Nyasach jomotho, to mar joma- 
ngima, nikech kuome ji duto ngima." 

39 Jopuonj chik moko nodwoko ni, 
"Iwachao maber, japuonj." 40 To onge 
ng'ato madihedhre penje penj moro 
kendo. 

Kristo Wuod Ng'a? 

41 Eka Yesu nowachonigi niya, "Ere 
kaka giwacho ni Kristo en Wuod Daudi? 
42 Daudi owuon wacho maler e kitap 
Zaburi niya 

"Ruoth Nyasaye nowacho ni 
Ruodha ni, " Bed e bada kora 
chwich, 43 Nyaka aket wasiki obed 
raten tiendeni." 

^Daudi luonge ni "Ruoth". Ere kaka 
onyalo bedo wuode. 

45 Kane ji duto winjo, Yesu nowacho ni 
jopuonjrene niya, 46 "Beduru motang' ni 
jopuonj chik. Gihero wuotho gi lewni 
maboyo kendo gihero bedo gi kuonde bet 
madongo e sunagoke kod kinde ma imiy- 
oe ji duong' e sewni. 47 Giyako ut mond 
liete kendo kuom nyisruok gilamo lamo 
maroboche. Joma kamano ibiro kumo 
malit moloyo. 

Gliiwo Mar Chi Liel 

s-y -* Ka nong'iyo malo, Yesu noneno 
jLs J. ka jo mwandu keto chiwo gi ei 
kar keno mar Hekalu. a Noneno bende chi 



liel moro ka keto pesa ariyo matindo 
ahinya. 3 Nowacho niya, "Awachonu 
adiera, chi liel modhicrni oseketo moloy- 
oe ji duto mamokoAJi dutogi nochiwo 
chiwogi ma gigolo kuom mwandugi, to 
en e dhicrne oketo duto manyaka 
nokonyorego." 

Ranyisi Mag Giko Mar Ndalo 

Mopuonjrene moko newuoyo kuom 
Hekalu kawuoro kaka olose gi kite mabe- 
yo to kod mich mochiw ni Nyasaye. To 
Yesu nowacho niya, 6 "To kuom mano ma 
uneno kani, ndalo biro biro ma onge kidi 
kata achiel manodong' kochung' e wi 
wadgi, moro ka moro kuomgi nowit 
piny." 

7 Negipenjc niya, "Japuonj, karang'o 
ma gigi biro timoree? To ang'o mabiro 
bedo ranyisi ni gichiegni timore?" 

8 Nodwoko ni, "Beduru motang' 
mondo kik wuondu. Nikech ji mang'eny 
nobi e nyinga kagiwacho ni, An e en. 
Kendo ni, 'Saa chiegni, kik uluwgi. ! 'Ka 
uwinjo humb lwenje gi koko, kik ubed 
maluor. Gigi nyaka timre mokwongo, to 
giko ok bi biro mana kanyono." 

10 Eka nowachonigi niya, "Oganda 
noked gi oganda machielo, kendo loch 
ruoth noked gi loch ruoth machielo. 
u Yiengni piny biro bedoe matek, kech 
kod tuoche nobedie kuonde mopogore 
opogore, kendo gik malich mabwogo ji gi 
honni madongo notimre maa e polo. 
12 "To kapok magi duto, gibiro makou 
kendo sandou. Giniteru e sunagoge kod 
jende, kendo nokelu e nyim ruodhi gi 
joloch, to mago duto notim nikech nyin- 
ga. 13 Mano biro bedo thuolo mondo ubed 
nigi joneno. 14 To beduru gi paro maok 
yiengini mondo kik uparru motelo ni ere 
kaka ubiro dwoko wach. 15 Nimar abiro 
miyou weche gi rieko maonge wasiku 
kata achiel manyalo tamo kata kwero. 
lf 'Ibiro ndhogu kata mana gi jonyuolu 
kod oweteu, wedeu gi osiepeu, kendo 
gibiro chiwo jomoko kuomu e tho. 17 Ji 
duto biro sin kodu nikech an. 18 To kata 

man yie wiu achiel onge ma nolal. 19 Ka 
uchungo motegno to ubiro rcso ngimau. 

20 Ka uneno Jerusalem oluor kod ogend 
lweny, ubiro nge'yo ni kindene mar 
kethruok chiegni. 21 Koro eka joma ni 
Judea nyaka ring dhi e gode, kendo joma 
nie dala maduong' nyaka wuog oko, to 
jogo man oko ei piny kik donjie dala 
maduong'. - 2 Nimar ma e kinde ma kum 
bedoe mar gigo duto mane ondiki. 
23 Mano kaka obiro bedo malit e ndalogo 
ni mon mayach gi mine madhodho! 
Chandruok malit maduong biro bedoe e 
piny gi mirima kuom jogi. 24 Ibiro negogi 
gi ligangla kendo notergi kaka jomotue e 
pinje duto. Jerusalem ibiro nyono piny gi 
Ogendini nyaka chop kinde mar 
Ogendini orom. 

25 "Ranyisi biro bedo e chieng' gi dwe 
kod sulweche. E piny, ogendini nobed 
kodhier kendo kong'eng, nikech nam 
mawuo kendo apaka mag^re. 26 Ji biro 
podho nikech gik malich matimore, gi 
luoro mar gima biro e piny, nimar gik 
manic polo biro yiengni. 27 To gie kinde- 
no gibiro neno Wuod Dhano kabiro oa e 
boche polo kod teko gi duong' malich. 
28 Ka gigi chako timore, chunguru kendo 
ting'uru wiwu malo, nikech rcsruoku 
sudo machiegni." 

29 Nogoyo nigi ngeroni ni: Neuru yadh 
ng'owu kod yien duto; 30 Ka gichako 
lodho itegi, unyalo neno uwegi kendo 
ng'eyo ni ndalo koth chiegini. 31 Kamano 
bendc, ka uneno gigi timore, ung'eyo ni 
loch mar Nyasaye ni machiegni. 

32 Awachonu adiera ni, tieng'ni ok 
nokadh adiera ngang' nyaka gigi duto 
timre. 33 Polo gi Piny nokadhi, to wechena 
ok nolal ngang'. 

34 Bcduru motang' nono chunyu biro 
bedo monyosore gi pek, mer kod parruok 
mar ngima to ndalo no nochopnu apoyo 
kaka obadho. 35 Nimar obiro biro ni ji duto 
modak e wang' piny mangima. ;j,i Beduru 
kurito kinde duto, kendo lemuru mondo 
unyal tony ni gigo duto mabiro timore, 
kendo mondo unyal chungo e nyim 



Wuod Dhano." 

!7 Odiechieng' ka odiechieng' Yesu 
nepuonjo e hekalu, kendo odhiambo kod- 
hiambo nodhiyo oko monindo otieno c 
Got miluongo ni Zeituni. ;i8 To ji duto 
nobiro e hekalu chon gokinyi mondo 
giwinje. 

Judas Oyie Mondo Ondhog Yesu 

^-j ^-j Koro Sawo mar makati maok 
£ £ ketic Thowi, miluongo ni Pasaka, 
ne chiegini, 2 to jodolo madongo gi jop- 
uonj mag chik ne manyo yo moro ma dig- 
ineggo Yesu, ling'ling', nikech negiluoro 
ji. J Eka Satan nodonjo kuom Judas, milu- 
ongo ni Iskariot, achiel kuom Jiapar 
gariyo. 4 To Judas nodhiyo ir jodolo 
madongo kod jotend jorit hekalu kendo 
noloso kodgi kaka onyalo ndhogo Y;su. 
''Negimor kendo negiyic miye pesa. 6 'Ne 
oyie, kendo nong'iyo korito thwolo 
mochiwgo nigi Yesu ka oganda onge. 

Sap Ruoth 

7 Eka nochopo chieng' Makati ma ok 
ketie Thowi, ma nyarombo mar Pasaka 
onego negie. 8 Yesu nooro Petro gi 
Johana, kowacho niya, "Dhiuru mondo 
ulosnwa Pasaka mondo wabi wacham." 

! 'Negipenje ni, " Kanye ma idwaro ni 
mondo walosee." 

10 Nodwoko niya, "Ka udonjo e dala 
maduong', ng'ato moting'o pi e dapi 
norom kodu. Luweuru nyaka kama odon- 
joc,. 11 to uwachnc wuon ot niya, 'Japuonj 
penjo ni Ere od welo, moncgo achamie 
Sap Pasaka kod jopuonjrena? 12 Obiro 
nyisou ot malach man malo e gorofa, 
moseiki. Kanyo ema ulosie ikruok duto." 

1,£J Negidhiyo kendo negiyudo gik moko 
mana kaka Yesu nende osenyisogi. Omiyo 
negiiko Sap ftsaka. 

14 Kane saa ochopo, Yesu kod joote ne 
nobet e mesa. 15 To nowachonigi niya, 
"Asedwaro ahinya mondo acham Sap 
Pasakani kodu kapok osanda. lf 'Nimar 
awachonu, ok anachame kendo ngang', 
nyaka chop time e pinyruodh Nyasaye." 

,7 Bang' kosekawo kikombe, nogoyo 
crokamano kendo wacho niya, " Kawuru 
ma kendo upegeru uwegi. 18 Nimar awa- 
chonu, ok anamadh divaini kendo nyaka 
chop piny Ruodh Nyasaye." 

19 Kendo nokawo makati, nogoyo 
crokamano kendo nong'inge, nomiyo gi 
kowacho niya, "Ma e ringra mochiw 
nikech un, timuru ma ka uparogo." 

20 Kamano bende, bang' chiemo noka- 
wo kikombe mowacho niya, "Kikombe ni 
en e singruok manyicn, ene remba, 
mochuer nikech un. 21 To lwet ng'at ma 
biro ndhoga ni koda e mesa. 22 Wuod 
Dhano biro dhi mana kaka nc osechiki, to 
okwong' ng'atno mandhoge." 2;j To 
negichako penjoree gin giwegi ni en 
ng'ano kuomgi manyalo biro timo ma. 

24 Bende mbaka, nowuok e kindgi ni en 
ng'ano kuomgi mikwano ni duong' 
moloyo. 25 Yesu nowachonigi ni, "Ruodhi 
mag Ogendini nigi teko kuom ongendini 
kendo jogi man-gi loch kuomgi luongore 
giwegi nijohawi. 2fi To un ok onego ubed 
machal kodgi. Kar bedo kamano, jal 
maduong' moloyo e dieru onego obed 
kaka jal matinie moloyo, to jal motelo 
obed machal gi jalo matiyo. 27 Ni mar en 
ng'ano maduong', jalo mobedo e mesa 
koso jalo machiwo chiemo? Ok en jalo 
manic mesa koso? To an anie dieru kaka 
jalo matiyo. 28 Un e jogo mosesiko 
kochungo koda e masichena. 29 Achiwonu 
loch, mana kaka Wuora nochiwona achiel 
mora. ^Kamano mondo uchiem kendo 
umethi e mesana e pinyruodha kendo 
ubedi e kombe mag loch, kung'ado bura 
ni ogendini apar gariyo mag Israel. 

31 "Simon, Simon, Satan osekwayo 
thuolo mondo opiedhi kaka cham mipied- 
ho. 32 To aselamoni, Simon, ni mondo 
yieni kik olal. To ka iselokori ma idwogo, 
ijiw joweteni. 

33 To nodwoke niya, " Ruoth, aikora 
dhiyo kodi e jcla kendo e tho." 

34 Yesu nodwoko niya, " Awachoni, 
Petro, kapoki Thuon gweno okok 
kawuono, ibiro kweda didek ni ok 



ing'eya." 

35 Eka Yesu nopenjogi ni, "Kane aorou 
maonge ofuko mar pesa, kata sanduk 
lewni kod wuoche, ne uchando gimoro 
koso? 

Negidwoko ni, "Onge" 

36 Nowachonigi niya, "To koroni ka 
uonge gi ofuko mar pesa kaweuru, kendo 
sanduk bende, to ka uonge ligangla us 
koti mondo ing'iewgo lingangla. 
37 Osendiki ni; To jal mane okwan kod 
joketho; kendo awachonu ni ma nyaka 
chop timre kuoma. Ee, gino mondik 
kuoma koro chiegni timore." 

S8 Jopuonjre nowacho niya, "Ne, Ruoth, 
ligengni ariyo eki ni ka." 

Nodwokoni, "Mano oromo." 

Yesu Lemo E Wi Got Zeituni 

39 Yesu nowuok modhiyo e Got Zeituni 
kaka otimo pile, kendo jopuonjrenc 
noluwe. ^Ka nochopo kanyono, nowa- 
chonigi niya, "Lamuru mondo kik udonj e 
temruok" 41 Noweyogi modhiyo 
mochwalore mabor madirom diro kidi, 
mine ogoyo chonge piny kendo nolamo 
niya, 42 Wuora, ka iyie, gol kikombeni oa 
kuoma, to ok dwarona, to mari ema otim- 
re." 43 Malaika noa e polo nofwenyorene 
kendo nomiye teko. 44 To kaka ne en gi 
chuny malit kochandorc, nolemo matek 
ahinya, kendo luya ne chotne katon piny 
mana ka remo. 

45 Kane ochungo oa e lamo kendo nod- 
hiyo ir jopuonjre, noyudogi kaginindo, 
giol nikech chunygi nelit. 4<i Nopenjogi ni, 
"Ango momiyo unindo? Auru malo 
kendo ulam mondo kik udonj e temruok." 

Yesu Omaki 

47 Kane pod owuoyo oganda nobiro, to 
ng'atno mane iluongo ni Judas, achiel 
kuom Ji apar gariyo, notelonigi, nosudo ir 
Yesu mondo onyodhe, 48 To Yesu nopenje 
ni, Judas, indhogo Wuod Dhano gi 
nyoth? 

49 Kane jolup Yesu noneno gima nedhi 
timore, negiwacho ni, "Ruoth, owinjore 

waked gi ligcngniwa koso? 50 To achiel 
kuomgi nobeto jatich mar jadolo 
maduong' mong'ado itc korachwich mol- 
war piny. 

51 To Yesu nodwoko niya. "Ok kamano 
ngang!" Eka nomulo it nga'tno kendo 
nochange. 

52 Eka Yesu nowacho ni jadolo 
maduong', jotelo mag jorit hekalu, kod 
jodongo, mane obiro ire, niya, "An jatend 
koko mar jendeke, momiyo ubiro ira gi 
ligengni kod arunge? 53 Pile ka pile an 
kodu e agolni mag hekalu, to ne ok ukcto 
lwedo kuoma. To mani en sau - sama 
mudho olocho." 

Petro Okwedo Yesu 

54 Eka kanc gimake, negidhiyo kode ka 
gitere ei od jadolo maduong.' Petro nolu- 
wogi kuma bor. 55 To kane gisemoko 
mach e chuny laro kendo negisebedo piny 
kaachiel, Petro nobedo kodgi. 56 Nyako 
ma jatich nonene kobedo kanyo kama 
mach lielie. Nong'iye machiegni kode 
kendo nowacho ni, "Ng'atni ne ni kode." 

57 To nokwerogo, kowacho ni, "Dhako 
ok ang'eye! 

58 Achien bang'e matin, ng'at moro 
nonene kendo nowacho ni, "In bende in 
achiel kuomgi." 

Petro nodwoko niya, "Omera, ok an." 

59 Achien bang'e madirom saa achiel, 
ng'at machielo nojiwo kowacho matek ni, 
" Adier chutho jali ne ni kode, nimar en 
Ja- Galili." 

60 Petro nodwoko ni, " Omera, ok 
ang'eyo gima iwuoyo kuome! "Mana kaka 
nowuoyono, thuon gweno nokok. 
61 Ruoth nolokore kendo nong'iyo Petro 
tir. Noparo wachno ma Ruoth nosewa- 
chone ni, "Kapok thuon gweno nokok 
tinendeni, ibiro kweda nyadidek." 62 To 
nowuok odhiyo oko kendo noywak malit. 

Askeche Maiito Ojaro Yesu 

6S Jogo manerito Yesu nochako jare 
kendo goye. f!4 Negitweyo wang'e kendo 
negiwachone gi thuon ni, "Korie! Ng'ano 



mogoyoi?" 65 To negiwachone gik moko 
maricho ma wang'o ich. 

Yesu E Nyim Pilato Gi Herode. 

6fi Kar yawruok piny, bura mar jodong 
ji kaachiel gi jodong jodolo gi jopuonj 
mag chik, nochokore kaachiel, kendo 
Yesu nokel irgi. f;7 Negiwacho niya, "Ka in 
e Kristo, to nyiswae." 

Yesu nodwoko ni, " Ka awachonu, ok 
ubi yieya." 68 to ka apenjou, bende ok ubi 
dwoko. 69 To chakre kawuono kadhiyo 
nyime, Wuod Dhano biro bet e bat 
korachwich mar Nyasayc Manyalo Gik 
Moko Duto!" 

70 Gi duto negipenjo ni, "Kara in e 
Wuod Nyasaye?" 

Nodwoko ni, "Un kare kowacho ni An 
e en!" 

71 Eka negiwacho ni, "Ang'o momiyo 
pod wadwaro neno moko kendo? 
Wasewinjo mano koa e dhoge owuon." 
^-v q Eka chokruok mangima duto 
£ kJ nochungo kendo negitere ir 
Pilato. 2 Eka negichako donjone kagiwa- 
cho ni, "Waseyudo ng'atni kokelo tulo e 
pinywa. Okwedo golo osuru ni Kaisar 
kendo owacho owuon ni en Kristo, ma 
Ruoth. 

3 Omiyo Pilato nopenjo Yesu niya, "In 
ruodh Joyahudi koso?" 

Yesu nodwoko ni, "Ee, en kaka iwa- 
cho." 

4 Eka Pilato nowachoni jodongo, jodolo 
gi oganda ni, "Ok aseyudo gima oketho 
madidonjne go." 

5 To negimedo wach kagiramo ni, 
"Omiyo ji tungni kuonde duto e Judea 
koluwore gi puonjne. Nochako e Galili to 
oscbiro mochopo ka." 

6 Ka nowinjo mano, Pilato nopenjo ka 
ng'atni ne en ja - Galili. "Kane oyudo ni 
Yesu nie bwo loch mar Herode, noore ir 
Herode, ma bende neni Jerusalem e 
kindeno. 

8 Herode kane oneno Yesu, nodoko 
mamor ahinya, nikech kuom kinde mabor 
nose- dwaro mondo onene. Kuom gik 

mane owinjo kuome, nogeno nene kotimo 
honni moko. 9 Nopenje penjo mang'eny, to 
Yesu ok nodwoko. 10 Jodolo madongo gi 
jopuonj mag chik nochungo kanymo, 
kagidonjone mager ahinya. n Eka Herode 
gi asekechene nojare kendo nyiere. 
Negirwake gi kandhu marakido maber, 
negidwoke ir Pilato. 12 Chieng' onogono, 
Herode gi Pilato ne obedo osiepe- motelo 
ne odiechiengni ne gin wasigu. 

ls Pilato noluongo jodolo madongo 
kaachiel, jotelo kod ji duto, 14 to nowa- 
chonigi ni, " Ne ukelo ng'atni ira kaka jal 
mamiyo ji goyo koko ka gidagi, winjo 
chik. Asenone e nyimu to ok aseyudo 
gima dimi odonjne. 15 Kata mana Herode 
bende ok oyude gi ketho, nimar nodwoke 
irwa; unyalo neno, ni ok osetimo gimoro 
mowinjore kod tho. 16 Emomiyo abiro 
mana kume to bang'e aweye odhi." 
,7 Koro nochune ni nyaka ogonynigi ng'a- 
to achiel motue higa ka higa chieng' Sawo 
mar Pasaka. 

18 Negigoyo koko gi duol achiel kagi- 
wachoni, " Neg ng'atni! To gonynwa 
Baraba!" 19 (Baraba noket e jela nikech 
wach koko mane otimore e dala 
maduong', kendo nikech nek.) 

20 Pilato kaka nedwaro gonyo Yesu, 
omiyo nochako owuoyo kosayogi kendo 
21 To negidhiyo nyime kagikok ni, " Gure! 
Gure!" 

22 Eka nowuoyo kodgi mar adek kowa- 
cho ni, " Nang'o? Ere gima rach ma ng'at- 
ni osetimo? Onge gima aseyudo kuome 
moromo gi kum mar tho. Omiyo abiro 
kume kendo bang'e agonye odhi." 

23 To gi koko maduong' negiramo 
kagidwaro ni nyaka gure, to k)ko margi 
nobedo mapek. 24 Kuom mano Pilato 
nong'ado bura mondo dwarogi otimnegi. 
25 Nogonyo ng'atno mane oketi e jela 
nikech koko gi nek, jalno no mane gik- 
wayo, to Yesu noketo e dwarogi. 

Gut E Msalaba 

2f; Eka kane gigole oko, ne gimako 
Simon manoa Kurene, mane obiro ka oa e 



gweng' mora, kendo negiyieyo msalaba 
kuome mondo oting'e koluwo bang' Yesu. 
27 Ji, kwan mang'eny noluwe, moting'o 
mon bende mane ywak ka goyo nduru 
nikech en. 28 Yesu nolokore mowachonigi 
ni, "Nyi Jerusalem, kik uywagna, ywagu- 
ru ne un uwegi kendo nikech nyithindu. 
29 Nikcch kinde biro ma ubiro wacho ni, " 
Gin johawi mon maok onywol, ije maok 
nonywol, kendo thunde maok nodhodhi! 
;j0 Eka 

'"giniwach ni gode ni, "Kendo ni!" 
gode matindo bende ni, 
"Umwauru!"' 

;jl Nimar ka ji timo gigi ka yath numu, 
ang'o mabiro timore ka otuo? 

S2 Ji ariyo moko, ma joketho, bende 
negigolo oko kode mondo ogurgi. ss Kane 
gichopo kama iluongo ni Hanga Wich, ne 
gigure kanymo, kaachiel gi joketho ka- 
achiel e bade korachwich, to machielo e 
bade koracham. ;j4 Yesu nowacho ni, 
"Wuora, wenigi, nikech gikia gima giti- 
mo." To ne gipogo lepe gi goyo ombulu. 

35 Ji nochungo kendo ng'icho, to jodon- 
go bende nenyiere. Negiwacho niya, "En 
maneoreso jomoko, kare oresree owuon 
ka en e Kristo mar Nyasaye, Jalno 
Moyier." 

;j< Askcche bende nobiro mojare. 
Negimiye kong awayo ;J7 kendo wacho ni, 
" Ka in e ruodh Jo- Yahudi, to kara resri 
iwuon." 

38 Ne nitie ndiko mondik e wiye malo, 
misomo ni, JALI E RUODH JO- YAHU- 
DI. 

;i9 Achiel kuom joketho mane ogur 
moliero kanyo nogone siboi kowachoni, " 
Ok in e Kristo? Resri iwuon koda wan!" 

^To ng'at ma jaketho machielo nok- 
were ni, "Ok iluoro Nyasaye, nomedo 
wachoni, nimar in e bwo kum achielno? 
4 Wan okumwa kare, nimar wayudo 
gima owinjore gitimbewa. To jali onge 
gimarach mosetimo." 

42 Eka nowacho ni, "Yesu, para chieng' 
mibire e loch ni." 

43 Yesu nodwoke ni, "Awachoni adiera, 

tincndeni ibiro bcdo koda e Paradis." 

Tho Yesu 

44 Koro ne en machiegni saa auchiel 
mar odiechieng' mudho nobiro moimo 
piny duto nyaka saa ochiko. 45 nikech 
chieng' ne ok rieny. To nanga mar hekalu 
noriedore diere tir ariyo. 46 Eka Yesu 
noluongo gi duol maduong' ni, "Wuora, 
aketo chunya e lweteni." Kane osewacho 
mani, noyweyo muche mogik. 

47 Jaduong' lweny koneno gima noti- 
more, nomiyo opako Nyasaye kendo 
wacho ni, " Adier chutho, jali ne en ng'at 
makare!" 48 Kane ji duto mane ochokore 
kanyo mondo obed joneno mar wachno 
noneno gima notimore, negigoyo korgi 
kendo negidok miechgi. 49 To jogo duto 
mane ong'eye, moriwo koda mon mane 
oluwe koa Galili, nochungo mochwalore 
kagineno gigi. 

Ik Mar Yesu 

50 Koro ne nitie ng'ato ma nyinge Josef, 
ng'at maber kendo makare, 51 jal mane ok 
oyie kod dwaro gi timbegi. Noa e taon 
mar Judea mar Arimathaya kendo norito 
pinyruoth Nyasaye. 52 Nodhiyo ir Pilato, 
mokwayo ringre Yesu. 53 Eka noloro 
ringre piny, noboye gi nanga mareprep 
maber kendo nokete e bur ei lwanda, 
mano ma mane pok oyikie ng'ato 54 Ne en 
Chicng' Ikruok, to Sabato ne chiegni 
chakore. 

55 Mon mane obiro kod Yesu koa Galili 
noluwo Josef kendo negineno burno 
bende ka ringre ne oketi e iye. 56 Eka negi- 
dok dala kendo negiloso yath madum 
mamit gi mo mang'ue ng'ar. To ne 
giyueyo Chieng' Sabato kaluwore kod 
luoro chik. 

Chier Mar Yesu 

s-\ a Chieng' mokwongo mar juma, 
okinyi mang'ich, mon-go not- 
ing' o gik mang'ue ng'ar mane giseloso, 
ma gidhiyo e liel. 2 Negiyudo ka kidi mane 
odin-go dho bur koseng'iel oko, ;j to kane 



gidonjo e iye, ne ok giyudo ringre Ruoth 
Yesu. 4 Kane pod giwuoro wachni, apoyo 
nono ji ariyo morwakore gi lcwni 
mang'ang'ni ka mil polo nochungo but gi. 
5 Mon-go nobwok kendo negikulore ka 
wigi ochomo piny, to nowachonigi ni, 
"Ang'o momiyo umanyo ng'at mangima e 
kind joma otho? f 'Oonge ka ; osechier! 
Paruru gima ne owachonu, kane pod en 
kodu e Galili: 7 'Wuod Dhano nyaka ket c 
lwete joricho, kendo nogure to chieng' 
mar adck nochiere kendo.' 8 Eka negiparo 
wechene. 

9 Kane giduogo giaa e liel, neginyiso Ji- 
apar gachiel kod ji duto mamoko gigi 
duto. 10 Ne gin Mariam nyar Magdala, gi 
Joana kod Maria min Jakobo, gi mon 
moko mane ni kodgi, ema nonyiso joote 
wachni. 1 'To ne ok gi yie weche mon-go, 
nikech wechegi ne nenore koyuma. 
,2 Petro, kata kamano, noa malo kendo 
noringo odhi e liel. Kokulore e liel, 
noneno lewni kopielore kanyo kendgi, 
noa modok, kowuoro owuon gima oseti- 
more. 

E Yo Madhiyo Emau. 

13 Koro e odiechieng' nogono ji ariyo 
kuomgi ne dhiyo e dala miluongo ni 
Emau, kama dirom kilomita apar 
gang'wen Jerusalem. I4 Negiwuoyo kendgi 
kuom gik moko duto mosetimore. 15 Ka 
negiwuoyo kendo goyo mbaka kuom gigi 
c kindgi giwegi, Yesu owuon nobiro 
kendo nowuotho kodgi; 1(i to ne ok ginyal 
ng'eye. 

17 Nopenjogi ni, "Ang'o ma uwuoyoe 
kendu ka — uwuotho ni?" 

Ne gichung' kar tiendgi, ka gi jowo 
wang'gi gikuyo. ,8 Achiel kuom gi, ma 
nyinge Kleopa, nopenje ni, "In mana 
wendo e Jerusalem ka kendo ok ing'eyo 
gigi mosetimore kuno e ndalogi koso?" 

19 Nopenjo ni, "Gik mage?" 

Negidwoko ni, "Kuom Yesu ma ja- 
Nazareth. Ne en janabi, maratego e wach 
gi tim e nyim Nyasaye kod ji duto. 
20 Jodolo madongo gi Jodongwa nochiwo 

mondo ong'adne buch tho, kendo negig- 
ure; 21 to ne wan gi geno ni en e jal mane 
biro reso Israel. To moloyo bende, tinde 
en ndalo adek nyaka ma notimoree. 
2 -Momedore ni mano, mon moko man 
kodwa nende obwogowa gi wach. 
Negidhiyo e liel okinyi mang'ich 23 to ok 
negiyudo ringre. Negiduogo kendo 
nyisowa ni negineno malaike moko 
manofwenyore nigi, manowacho ni ongi- 
ma. 24 Ekajowa moko nodhiyo e liel to 
negiyudo mana kaka mon-go ne owacho, 
to en ok ne ginene." 

25 Nowachonigi niya, " Ufuwo nadi to 
mano kaka chunyu kawo kinde mondo 
uyie duto mane jonabi osewacho! 
26 Donge ne Kristo nyaka yud masiche gi 
to eka bang'e nodonji e duong?" 27 To 
chakre kod Musa gi Jonabi duto, 
noleronigi kmyisogi gino mane owachi 
kuome e ndiko duto. 

28 Kaka negisudo machiegni gi dala 
mane gidhiyoe, Yesu notimore kagima 
pod odwaro dhiyo nyime. 29 To ne 
gigeng'e matek kagiwacho ni, "Bed 
kodwa, nimar koro odhiambo chicgni, 
odiechieng' koro dhi rumo." Omiyo nod- 
hiyo mondo obed kodgi. 

• t50 Kane en kodgi e mesa, nokawo 
makati, nogoyo erokamano, nong'ige 
kendo nochako miyogi. ti! Eka wengegi 
noyawore kendo neging'eye, to nolal 
mowuok oa e wang'gi. 32 Negipenjore 
ng'ato gi ng'ato ni, "Donge ne chunywa 
mor kane owuoyo kodwa e yo kendo 
konyisowa tiend Ndiko?" 

;jiJ Negia malo kendo negidok piyo 
Jerusalem. Kuro negiyudo Ji- apar gachiel 
go gi jogo mane ni kodgi, ka gichokore 
kaachiel. !4 kagiwacho ni, "En adier! 
Ruoth osechier kendo osefwenyore ni 
Simon." sr, Eka jiariyogo nowacho, gino 
mane otimore e yo, kendo kaka neg- 
ing'eyo Yesu ka nong'igo makati. 



Yesu Ofwenyore Ni Jopuonjre 

,Jf 'Kane pod giwuoyoe e wachni, Y?su 
owuon nochungo e diergi kendo 
wachonigi ni, "Kuwe obed kodu." 

37 Negi bwok kendo negiluor, kagi- 
paro ni gineno jachien. ;j8 Nowachonigi 
ni, "Ang'o momiyo uchandoru, kendo 
ang'o momiyo chich nie e parou? 
3! 'Neuru lwetena gitiendena. En an 
awuon! Mulauru kendo neuru; jachien 
onge ringruok kata choke, kaka uneno 
ang'o." 

40 Kane osewacho ma, nonyisogi 
lwetene gi tiendene, 4I To kane pod ok 
negiyic nikech mor kod wuoro, nopenjogi 
ni, "Bende un gi gimoro amora ka eri 
madicham?" 42 Negimiye rech matin 
moro motedi 4;! nokawe kendo nochame e 
nyim gi. 

^Nowachonigi ni, "Mano e gino mane 
awachonu kane pod an kodu: Giko moko 
manondiki kuoma e Chik Musa gi Jonabi 
kod Zaburi, nyaka timre." 

45 Eka noyawo parogi mondo giwinj 
Ndiko. 4(i Nowachonigi ni, "Mani e gima 
ondiki: Kristo nyaka ne masira kendo 
chieng' mar adek enochier oa kuom joma 
otho. 47 kendo lokruok gi weyo ni ji richo- 
gi ibiro yalo e nyinge ni ogendini duto, 
chakre Jerusalem. 48 Un joneno mag gigi, 
49 Abiro oronu gima Wuora osesingo, to 
beduru ei dala ka nyaka oserwaku gi teko 
moa malo." 

Dhiyo E Polo 

50 Kane osetclonigi mogologi oko 
magidhiyo machiegni gi Bethania, not- 
ing'o lwetene kendo nogwedhogi. 
■'''Kane ogwedhogi, noweyogi to 
nokawc oting'e otere e polo. 52 Eka 
negilame kendo negidok Jerusalem kod 
mor maduong'. 5;i To ne gimedo bedo 
kinde duto ei hekalu, kagipako 
Nyasaye. 



